Τρόποι για να δικτυώνεστε εύκολα και απολαυστικά | e-biografiko.gr - ΒΙΟΓΡΑΦΙΚΟ ΣΗΜΕΙΩΜΑ, ΣΥΝΟΔΕΥΤΙΚΗ ΕΠΙΣΤΟΛΗ 2022\nΗ λέξη δικτύωση αποτελεί πονοκέφαλο για πολλά άτομα στον εργασιακό χώρο. Για πολλούς είναι δυσάρεστο το γεγονός ότι πρέπει να ντυθούν, να πάρουν τις κάρτες τους και να πάνε σε κάποια εκδήλωση με αγνώστους. Η δικτύωση ποτέ δεν ήταν αγαπημένη δραστηριότητα για πολλούς εργαζόμενους, αλλά όταν συνειδητοποιήσετε πόσο απαραίτητη είναι για την επαγγελματική σας σταδιοδρομία, τότε θα πρέπει αναγκαστικά να την εξασκήσετε.\nΣε αυτήν εδώ την λίστα θα σας πούμε τα πιο σημαντικά πράγματα που μπορείτε να κάνετε ώστε η διαδικασία της δικτύωσης να γίνει πιο ευχάριστη και πιο πετυχημένη:\nΜην πηγαίνετε σε βαρετές εκδηλώσεις\nΜην πήγαινε σε οποιαδήποτε εκδήλωση. Επιλέξτε εκδηλώσεις όπου ξέρετε ότι θα έχετε κάτι κοινό με τους άλλους παρευρισκόμενους, όπως πχ συνέδρια που αφορούν τον κλάδο σας ή άλλες δραστηριότητες που διοργανώνει το γραφείο διασύνδεσης του πανεπιστημίου σας. Είναι πολύ πιο εύκολο να πιάσετε κουβέντα σε αυτές τις εκδηλώσεις από ό, τι σε κάποια άλλη τυχαία εκδήλωση.\nΚάντε τη δική σας εκδήλωση\nΣτείλτε e-mail σε 10 φίλους σας, προτείνετε τόπο και ημερομηνία συνάντησης και ζητήστε από κάθε άτομο να φέρει κάποιον νέο. Για να διατηρήσετε την εκδήλωση σε πιο επαγγελματικό επίπεδο, μπορείτε να δομήσετε τη συζήτηση σχετικά με τους στόχους του καθενός, το πόσο ικανοποιημένοι είναι από την δουλειά τους, ή ακόμα και γύρω τις τρέχουσες τάσεις της βιομηχανίας.\nΑντί να παρακολουθήσετε απλά μια εκδήλωση, προσφερθείτε εθελοντικά για να βοηθήσετε κάποια κλήρωση ή με τις ετικέτες των ονομάτων. Αυτό θα σας δώσει μια δικαιολογία για να μιλήσετε με ανθρώπους και επομένως μπορείτε να είστε πιο κοινωνικοί χωρίς κόπο. Επιπλέον, ποτέ δεν ξέρετε ποιόν θα συναντήσετε!\nΑν σας αρέσει να δοκιμάζετε νέα εστιατόρια, μπορείτε να γραφτείτε σε κάποια επαγγελματική λέσχη που οργανώνει δείπνα. Αυτός είναι ένας πολύ καλός τρόπος για να συνδεθείτε με άλλους ανθρώπους. Το να είστε για φαγητό με μια μερίδα ανθρώπων που μοιράζεστε την ίδια αγάπη τόσο για τη γευσιγνωσία όσο και για κάποιο άλλο πράγμα, είναι ίσως ο πιο εύκολος τρόπος για να ξεκινήσετε μια συζήτηση.\nΚάνετε μια μικρή έρευνα\nΠριν από κάθε εκδήλωση, ψάξτε έγκαιρα ποιοι συμμετέχοντες θα παρευρεθούν βλέποντας τη λίστα των καλεσμένων ή τα μέσα κοινωνικής δικτύωσης. Μάθετε ποιοι είναι, που εργάζονται και γενικά πόσοι καλεσμένοι θα είναι στην εκδήλωση. Όταν ξέρετε τι να περιμένετε, θα αισθανθείτε και πιο χαλαροί και θα μπορείτε να προσαρμόσετε τις συνομιλίες σας στα πρότυπα των παρευρισκομένων.\nΜην πάτε μόνοι σας\nΕάν είστε πραγματικά αγχωμένοι σχετικά με την συμμετοχή σας σε κάποια εκδήλωση, πάρτε έναν φίλο μαζί σας. Αν και σίγουρα δεν θα θέλετε να μιλάτε με το ίδιο πρόσωπο όλη τη νύχτα, μπορεί να είναι ευκολότερο να προσεγγίσετε και να γνωρίσετε καινούργιους ανθρώπους όταν έχετε παρέα. Και όταν απομακρυνθείτε από τον φίλο σας κάποια στιγμή, μπορείτε να συζητήσετε με τα άτομα που συναντήσατε προηγουμένως.\nΠετάξτε το βαρετό μαύρο κοστούμι, και φορέστε κάτι που σας κάνει να αισθάνεστε υπέροχα όπως πχ το αγαπημένο σας σακάκι ή ένα περιδέραιο. Το να περπατάτε σε ένα δωμάτιο ενώ αισθάνεστε άνετα και γνωρίζοντας ότι είστε υπέροχοι θα σας ανεβάσει σημαντικά την αυτοπεποίθηση.\nΠροσεγγίστε ζευγάρια και όχι μεμονωμένα άτομα\nΑν δείτε ένα ζευγάρι ανθρώπων να μιλούν, είναι πιθανόν να έχουν πάει μαζί και να γνωρίζουν ότι θα πρέπει να αναμειχθούν με τους άλλους. Εναλλακτικά μπορεί να συναντήθηκαν και να ανησυχούν ότι στο τέλος θα καταλήξουν να μιλούν με το ίδιο άτομο όλη τη νύχτα. Είτε έτσι είτε αλλιώς, θα χαρούν αν τους πιάσετε κουβέντα. Και οι πιθανότητες σας να κάνετε μια αξιόλογη κουβέντα είναι καλύτερες, δεδομένου ότι τώρα μιλάτε σε δύο άτομα και όχι σε ένα.\nΜια πολύ καλή ερώτηση είναι: “Με τι ασχολείστε αυτές τις μέρες;” Είναι μια χρήσιμη ερώτηση επειδή επιτρέπει στους ανθρώπους να επιλέξουν πού θα στρέψουν την προσοχή τους (εργασία, εθελοντισμός, οικογένεια, χόμπι), και είναι προτιμότερη από το αναπόφευκτο ερώτημα: “Τι δουλειά κάνετε;”\n« Πως να δείξετε από την συνοδευτική επιστολή ότι ταιριάζετε στην κουλτούρα μιας εταιρείας\nΠως να μην είστε ένας βαρετός υποψήφιος για δουλειά »


Aridaia365: Φεστιβάλ Πόζαρ: Θα υπάρχει ανατροπή με μεγάλο εμπορικό όνομα την τελευταία μέρα;\nΦεστιβάλ Πόζαρ: Θα υπάρχει ανατροπή με μεγάλο εμπορικό όνομα την τελευταία μέρα;\nΠρέπει να τονίσουμε πως τίποτα δεν είναι οριστικό για την δομή της τελευταίας μέρας\nΣε έντεχνους και ροκ ρυθμούς θα κινηθεί το Φεστιβάλ Πόζαρ, όπως σας έχει αποκαλύψει σε παλαιότερη ανάρτηση το Aridaia365, το οποίο είναι προγραμματισμένο για τις 22-23-24 Ιουλίου.\nΤο 90% των καλλιτεχνών που θα εμφανιστεί στην σκηνή έχει κλείσει και μεγάλο ερώτημα αποτελεί η τελευταία μέρα, η Κυριακή 24 Ιουλίου.\nΣύμφωνα με πληροφορίες του Aridaia υπάρχουν σκέψεις η τελευταία μέρα να ξεφύγει από τους ροκ και έντεχνους ρυθμούς και να εμφανιστεί ένα αντρικό όνομα πιο εμπορικό - λαϊκό.\nΟ καλλιτέχνης που έχει πέσει στο τραπέζι των συζητήσεων είναι ένα από τα τρία μεγαλύτερα ονόματα της ελληνικής μουσικής σκηνής στο είδος του, με αρκετές επιτυχίες και μεγάλη πέραση στο γυναικείο φύλο. Ένα όνομα το οποίο αν «τελικά» έρθει θα δημιουργήσει πάταγο.\nΠρέπει να τονίσουμε πως τίποτα δεν είναι οριστικό για την δομή της τελευταίας μέρας και μέχρι να ανακοινωθούν επίσημα τα ονόματα ενδέχεται να υπάρχουν πολλές ανατροπές.


doryforos europa: EKTAKTO: Συναγερμός στo αεροδρόμιο της Κύπρου: Αεροπειρατεία σε πτήση της Egypt AIr\nEKTAKTO: Συναγερμός στo αεροδρόμιο της Κύπρου: Αεροπειρατεία σε πτήση της Egypt AIr\nΗ κυπριακή αστυνομία, αλλά και η αεροπορική εταιρεία επιβεβαίωσαν την αεροπειρατεία. «Ο πύργος ελέγχου του αεροδρομίου της Λάρνακας ενημερώθηκε στις 08:30 ότι στο αεροπλάνο των αιγυπτιακών αερογραμμών έχει εκδηλωθεί αεροπειρατεία», ανέφερε αστυνομική πηγή στο Cyprus Weekly προσθέτοντας ότι το αεροπλάνο προσγειώθηκε στη Λάρνακα στις 08:50.\nΗ αστυνομία της Κύπρου έχει τεθεί σε ύψιστο συναγερμό και ήδη έχει συγκληθεί ευρεία σύσκεψη υπό τον υπουργό Δημόσιας Τάξης Ι. Νικολάου, ενώ στο αεροδρόμιο έχουν μεταβεί άνδρες των ειδικών δυνάμεων της Κύπρου, αλλά και ασθενοφόρα, για προληπτικούς λόγους.\nΤο αεροπλάνο βρίσκεται απομονωμένο σε χώρο του αεροδρομίου της Λάρνακας και αναμένεται σε λίγο να αρχίσουν οι διαπραγματεύσεις με τους αεροπειρατές. Μέχρι αυτή τη στιγμή οι αεροπειρατές δεν έχουν πει ότι εκπροσωπούν κάποια οργάνωση, ενώ δεν έχει γίνει έξοδος κανενός επιβάτη. Πληροφορίες αναφέρουν ότι έχουν ζητήσει να φύγουν οι αστυνομικές δυνάμεις που έχουν περικυκλώσει το αεροπλάνο προκειμένου να ξεκινήσει η αποβίβαση των γυναικόπαιδων από την Αίγυπτο.\nΕν τω μεταξύ το αεροδρόμιο της Λάρνακας έχει κλείσει και όλες οι πτήσεις εκτρέπονται στο αεροδρόμιο της Πάφου.


ΚΑΤΑΣΤΑΤΙΚΟ. Συντεχνία Ακαδημαϊκού Προσωπικού ΤΕΠΑΚ (Σ.Α.Π.ΤΕ.Π.Α.Κ) - PDF\nDownload "ΚΑΤΑΣΤΑΤΙΚΟ. Συντεχνία Ακαδημαϊκού Προσωπικού ΤΕΠΑΚ (Σ.Α.Π.ΤΕ.Π.Α.Κ)"\n1 ΚΑΤΑΣΤΑΤΙΚΟ Συντεχνία Ακαδημαϊκού Προσωπικού ΤΕΠΑΚ (Σ.Α.Π.ΤΕ.Π.Α.Κ) Αρ. Μητρώου: 991 (Αναθεώρηση 2014)\n2 ΣΥΝΤΕΧΝΙΑ ΑΚΑΔΗΜΑΪΚΟΥ ΠΡΟΣΩΠΙΚΟΥ ΤΕΧΝΟΛΟΓΙΚΟΥ ΠΑΝΕΠΙΣΤΗΜΙΟΥ ΚΥΠΡΟΥ ΚΑΤΑΣΤΑΤΙΚΟ Άρθρο 1. ΕΠΩΝΥΜΙΑ, ΕΔΡΑ ΚΑΙ ΕΠΑΓΓΕΛΜΑ 1. Η επωνυμία της Συντεχνίας είναι "Συντεχνία Ακαδημαϊκού Προσωπικού ΤΕΠΑΚ" και στο εξής για συντομία θα αναφέρεται ως "Σ.Α.Π.ΤΕ.ΠΑ.Κ". 2. Η έδρα της Σ.Α.Π.ΤΕ.ΠΑ.Κ θα είναι στη Λεμεσό, οδός Αρχιεπισκόπου Κυπριανού 31, Τ.Θ , 3603 Λεμεσός στην οποία θα απευθύνονται όλες οι ειδοποιήσεις και ανακοινώσεις. Η Σ.Α.Π.ΤΕ.ΠΑ.Κ. δεν έχει παραρτήματα. 3. Το επάγγελμα ή επιτήδευμα µε το οποίο σχετίζεται η Σ.Α.Π.ΤΕ.ΠΑ.Κ. είναι το επάγγελμά οποιουδήποτε µέλους που ανήκει στο Διδακτικό Ερευνητικό Προσωπικό και στο Ειδικό Εκπαιδευτικό Προσωπικό του Τεχνολογικού Πανεπιστημίου Κύπρου (αναφέρεται στο εξής ως ΤΕ.ΠΑ.Κ). Άρθρο 2. ΙΔΡΥΣΗ - ΣΚΟΠΟΙ 1. Την ίδρυση της Σ.Α.Π.ΤΕ.ΠΑ.Κ αποφάσισαν οι εργαζόμενοι, µέλη του Διδακτικού Ερευνητικού και Ειδικού Εκπαιδευτικού Προσωπικού του ΤΕ.ΠΑ.Κ που συµµετείχαν στην Α' Γενική Συνέλευση που συνήλθε στις 6 Οκτωβρίου Οι κύριοι σκοποί της Σ.Α.Π.ΤΕ.ΠΑ.Κ είναι: (α) Η ρύθμιση των σχέσεων μεταξύ Εργαζομένων και Εργοδότη, η περαιτέρω βελτίωση των όρων εργασίας του Διδακτικού Ερευνητικού και Ειδικού Εκπαιδευτικού Προσωπικού του ΤΕ.ΠΑ.Κ - μόνιμου, αορίστου, και ορισμένου χρόνου - και η ουσιαστική συμβολή του στην προώθηση των στόχων του ιδρύματος µμέσα από την αναβάθμιση του ρόλου του. (β) Η προστασία και η προαγωγή των δικαιωμάτων, των ωφελημάτων και των συμφερόντων των µελών και των συνταξιοδοτηµένων µελών της. 3. Σκοποί της Σ.Α.Π.ΤΕ.ΠΑ.Κ είναι επίσης οι ακόλουθοι: (α) Η ρύθμιση των σχέσεων και η δια συλλογικών διαπραγματεύσεων ή συμφωνιών ή δια οποιουδήποτε άλλου νόμιμου μέσου διευθέτησης των διαφορών μεταξύ µελών και εργοδότη, μεταξύ µελών και μεταξύ µελών και άλλων εργαζομένων. (β) Η επίτευξη και διατήρηση δικαίων και κανονικών μισθών, εργασίμων ωρών και άλλων συνθηκών εργασίας, και γενικότερα η προστασία και προαγωγή των συμφερόντων των µελών, ώστε να βελτιώνεται το βιοτικό επίπεδο των εργαζομένων και των οικογενειών τους στο επίπεδο των σύγχρονων απαιτήσεων της ζωής. (γ) Η αναγνώριση και αναβάθμιση του ρόλου του Διδακτικού Ερευνητικού και Ειδικού Εκπαιδευτικού Προσωπικού του ΤΕ.ΠΑ.Κ μέσα από την ουσιαστική συµµετοχή του στα θεσμικά όργανα λήψης αποφάσεων του ΤΕ.ΠΑ.Κ - 1 -\n3 (δ) Η µέριµνα για την παροχή προς τα µέλη όλων ή μερικών των ακολούθων ωφελημάτων: βοήθεια σε περίπτωση ασθένειας, δυστυχημάτων, οικονομικών δυσχερειών, ανεργίας και αποζημιώσεως για απώλεια ημερομίσθιων ένεκα επαγγελματικών διαφορών μετά από εξέταση της κάθε περίπτωσης ξεχωριστά. Η παροχή βοήθειας στους εξαρτωμένους αποθανόντων µελών, καθώς και η µέριµνα για την διασφάλιση της δικαιούμενης παροχής κοινωνικών ωφελημάτων ιατροφαρμακευτικής περίθαλψης στα µέλη και τους εξαρτωμένους από αυτά. Επίσης, η µέριµνα και εξασφάλιση συνθηκών για την προστασία του δικαιώματος στη μητρότητα και στην πατρότητα. (ε) Η προστασία και προαγωγή των συμφερόντων και ωφελημάτων των µελών που έχουν συνταξιοδοτηθεί. (στ) Ο αγώνας προς εξασφάλιση ή και βελτίωση της σχετικής νομοθεσίας προς το συμφέρον των µελών για την προαγωγή και την προστασία των εργαζομένων και γενικώς της πλήρους εργατικής νομοθεσίας περί κοινωνικών ασφαλίσεων. (ζ) Η οργάνωση όλων των Εργαζομένων στο Διδακτικό Ερευνητικό και Ειδικό Εκπαιδευτικό Προσωπικό του ΤΕ.ΠΑ.Κ. (η) Ο αγώνας για εξασφάλιση και βελτίωση της υγείας και ευημερίας, των όρων διαβίωσης και των συνθηκών απασχόλησης των εργαζομένων και των οικογενειών τους και η εξασφάλιση γι' αυτούς ωφελημάτων τέτοιας μορφής και βαθμού που να επιτρέπει τόσο την διασφάλιση ενός αξιοπρεπούς βιοτικού επιπέδου και καλύτερης ποιότητας ζωής όσο και την επίτευξη κοινωνικής δικαιοσύνης. (θ) Ο αγώνας για εφαρμογή αξιοκρατίας, χρηστής διοίκησης και γενικά την εξάλειψη κάθε μορφή διάκρισης στην εργασία, µε έμφαση στην προώθηση και εξασφάλιση ενός περιβάλλοντος εργασίας στο οποίο δεν υπάρχουν διακρίσεις λόγω φύλου, ηλικίας, φυλής, εθνικότητας, θρησκείας, σεξουαλικού προσανατολισμού, πολιτικών πεποιθήσεων και οποιασδήποτε άλλης μορφής διάκρισης που αντιβαίνει των ανθρωπίνων δικαιωμάτων και ελευθεριών. (ι) Η διαρκής ενίσχυση και ανάπτυξη της δημόσιας παιδείας και ειδικότερα της Ανώτατης Εκπαίδευσης. Άρθρο 3. ΤΡΟΠΟΙ ΚΑΙ ΜΕΣΑ ΕΠΙΤΕΥΞΗΣ ΤΩΝ ΣΤΟΧΩΝ 1. Γενικά η µε οποιονδήποτε νόμιμο τρόπο τον οποίο η Γενική Συνέλευση της Σ.Α.Π.ΤΕ.ΠΑ.Κ ή το Διοικητικό της Συμβούλιο ήθελε αποφασίσει για υλική, επαγγελματική, κοινωνική, μορφωτική και πολιτιστική ανάπτυξη και ευημερία των µελών της. Ειδικά η ανάπτυξη αυτή θα επιδιώκεται µε την έκδοση περιοδικών ή φυλλαδίων, µε την οργάνωση διαλέξεων, μορφωτικών ομιλιών, δεξιώσεων, αθλητικών αγώνων, συναυλιών, θεατρικών παραστάσεων κ.λπ. 2. Η προαγωγή συμβολή ή οικονομική συνεισφορά ή µε άλλο τρόπο άμεσα ή έμμεσα στις εργασίες η εμπλοκή σε διαδικασίες οποιουδήποτε Συνδέσμου ή οποιασδήποτε Ένωσης ή Συντεχνίας, Ομοσπονδίας ή Συνομοσπονδίας εγγεγραµµένων µε βάση τον περί Συντεχνιών Νόμο που έχουν σαν σκοπό την προαγωγή των συμφερόντων των εργαζομένων, των Συντεχνιών και των µελών τους. 3. Για την πραγματοποίηση των πιο πάνω σκοπών και επιδιώξεων, η Σ.Α.Π.ΤΕ.ΠΑ.Κ έχει το δικαίωμα να ενεργήσει ή να αποφασίσει µε τον τρόπο που τα αρμόδια σώματα της θα κρίνουν σωστό, αρκεί κάθε τέτοια ενέργεια ή απόφαση να είναι νόμιμή και σύμφωνη µε τους όρους του παρόντος καταστατικού\n4 Άρθρο 4. ΕΚΛΕΞΙΜΟΤΗΤΑ ΜΕΛΩΝ Οποιοδήποτε πρόσωπο πέραν των 16 ετών, ανεξαρτήτως φύλου, ηλικίας, φυλής, εθνικότητας, θρησκείας, σεξουαλικού προσανατολισμού ή πολιτικών πεποιθήσεων, το οποίο ανήκει στο Διδακτικό Ερευνητικό και Ειδικό Εκπαιδευτικό Προσωπικό του ΤΕ.ΠΑ.Κ, οι ειδικοί και ερευνητικοί συνεργάτες με σύμβαση εργασίας ορισμένου χρόνου ολικής ή μερικής απασχόλησης, σε οργανική θέση ή θέση µε συμβόλαιο διάρκειας τουλάχιστον ενός έτους και οι αποσπασμένοι που εντάσσονται οργανικά στο διδακτικό και ερευνητικό προσωπικό του ΤΕ.ΠΑ.Κ., μπορεί να γίνει µέλος της Σ.Α.Π.ΤΕ.ΠΑ.Κ. Νοείται όμως, ότι κανένα πρόσωπο το οποίο έχει προηγουμένως αποβληθεί δια παντός από την Σ.Α.Π.ΤΕ.ΠΑ.Κ. θα γίνεται δεκτό ως µέλος χωρίς τη συγκατάθεση της Γενικής Συνέλευσης. Όταν ένα πρόσωπο γίνεται δεκτό ως µέλος θεωρείται ότι συμφωνεί να τηρεί και εφαρμόζει πλήρως το Καταστατικό και τις αποφάσεις των αρμοδίων οργάνων της Σ.Α.Π.ΤΕΠΑΚ. Άρθρο 5. ΔΙΑΔΙΚΑΣΙΑ ΕΓΓΡΑΦΗΣ ΚΑΙ ΔΙΑΓΡΑΦΗΣ ΜΕΛΩΝ 1. Οποιοδήποτε πρόσωπο, το οποίο επιθυμεί να γίνει µέλος της Σ.Α.Π.ΤΕ.ΠΑ.Κ δύναται να υποβάλει γραπτή αίτηση προς το Διοικητικό Συμβούλιο της Σ.Α.Π.ΤΕ.ΠΑ.Κ στο ειδικό έντυπο και να καταβάλει το τέλος εγγραφής. 2. Μόλις εγκριθεί ή απορριφθεί η αίτηση κατόπιν μελέτης των ενστάσεων, των συνθηκών και όλων των αναγκαίων λόγων, συμφώνα µε το Καταστατικό της Σ.Α.Π.ΤΕ.ΠΑ.Κ, το Διοικητικό Συμβούλιο οφείλει να ενημερώσει τον ενδιαφερόμενο για την απόφασή του εντός ενός μηνός. 3. Οποιοδήποτε µέλος της Σ.Α.Π.ΤΕ.ΠΑ.Κ. μπορεί να υποβάλει ένσταση για απόρριψη ή αποδοχή ενός υποψήφιου µέλους ή διαγραφή ενός υφιστάμενου. Η ένσταση πρέπει να υποβάλλεται γραπτώς προς το Διοικητικό Συμβούλιο της Σ.Α.Π.ΤΕ.ΠΑ.Κ. μέχρι και µία εβδομάδα μετά την ανακοίνωση για έγκριση ή απόρριψη του υποψήφιου µέλους. Στην περίπτωση που ζητείται η διαγραφή ενός υφιστάμενου µέλους αυτό πρέπει να υποβάλλεται γραπτώς προς το Διοικητικό Συμβούλιο της Σ.Α.Π.ΤΕ.ΠΑ.Κ. μέχρι και µία εβδομάδα από την ημέρα της επιστολής για δικαιολόγηση της αιτίας διαγραφής. 4. Οποιοδήποτε µέλος, το οποίο επιθυμεί να διαγραφεί από µέλος της Σ.Α.Π.ΤΕ.ΠΑ.Κ. μπορεί να υποβάλει γραπτή αίτηση προς το Διοικητικό Συμβούλιο στο ειδικό έντυπο και σύμφωνα µε το Άρθρο 11.4 και Άρθρο 6. ΠΟΡΟΙ ΤΗΣ Σ.Α.Π.ΤΕ.ΠΑ.Κ 1. Τακτικοί: (α) Το δικαίωμα εγγραφής που ορίζεται σε 5.00 και θα καταβάλλεται εφ' άπαξ µε την αίτηση εγγραφής µέλους. Σε περίπτωση απόρριψης το δικαίωμα εγγραφής επιστρέφεται. (β) Μηνιαία συνδρομή που ορίζεται σε 0.2% πάνω στις ακαθάριστες μηνιαίες απολαβές (βασικός μισθός, ΑΤΑ και γενικές μισθολογικές αυξήσεις), πληρωτέα από κάθε ένα µέλος στο τέλος κάθε μήνα. Οι συνδρομές δυνατό να αποκόπτονται από τον εργοδότη για τη Συντεχνία. Νοείται ότι η υποχρέωση καταβολής συνδρομής αρχίζει κατά την ημερομηνία εγγραφής της Συντεχνίας από τον Έφορο Συντεχνιών. (γ) Η πώληση εντύπων, εμβλημάτων και διαφόρων αντικειμένων\n5 2. Έκτακτοι: Δωρεές, κληροδοτήματα, έρανοι, εισπράξεις και έσοδα από παραστάσεις, χορούς, εκδηλώσεις και οποιοδήποτε άλλο εισόδημά. Άρθρο 7. ΔΙΑΘΕΣΗ ΚΕΦΑΛΑΙΩΝ Τα κεφάλαια της Σ.Α.Π.ΤΕ.ΠΑ.Κ. μπορούν να χρησιμοποιούνται για τους ακόλουθους σκοπούς: 1. Για την πληρωμή εξόδων των αξιωματούχων. 2. Την πληρωμή εξόδων διαχειρίσεως, συµπεριλαµβανοµένων και εξόδων ελέγχου των λογαριασμών. 3. Την έγερση ή αντιμετώπιση οποιασδήποτε νομικής διαδικασίας η οποία αφορά την Σ.Α.Π.ΤΕ.ΠΑ.Κ. ή οποιοδήποτε µέλος αυτής προς εξασφάλιση ή προστασία των δικαιωμάτων της ή οποιωνδήποτε δικαιωμάτων τα οποία μπορεί να προκύψουν από τις σχέσεις οποιουδήποτε µέλους µε τις αρχές του ΤΕ.ΠΑ.Κ. 4. Την αντιμετώπιση και επίλυση επαγγελματικών διαφορών εκ μέρους της ή των µελών της. 5. Την αποζημίωση µελών γι' απώλεια ημερομισθίων, η οποία μπορεί να προκύψει από επαγγελματικές διαφορές ένεκα απεργίας ή ανταπεργίας από τον εργοδότη. 6. Την καταβολή επιδομάτων σε µέλη ή σε εξαρτωμένους των εξαιτίας θανάτου, ασθένειας, δυστυχήματος, σοβαρών οικονομικών δυσχερειών ή απεργίας των µελών ή ανταπεργίας από τον εργοδότη. 7. Την αγορά ή ενοικίαση οποιουδήποτε κτηρίου ή γης που απαιτείται για τους σκοπούς της Σ.Α.Π.ΤΕ.ΠΑ.Κ. 8. Την πληρωμή συνδρομών ή άλλων εισφορών σε οποιαδήποτε νόμιμη Ομοσπονδία ή Συνομοσπονδία Συντεχνιών. 9. Την πληρωμή συνδρομών ή άλλων εισφορών σε φιλανθρωπικά, εκπαιδευτικά ή μορφωτικά ιδρύματα ή οργανισμούς. 10. Την εκπαιδευτική, μορφωτική και επαγγελματική κατάρτιση των µελών. 11. Τη διοργάνωση οποιωνδήποτε θεατρικών παραστάσεων, συναυλιών, δεξιώσεων, χορών, αθλοπαιδιών, εκδρομών ή εκδηλώσεων. 12. Την αγορά βιβλίων, εφημερίδων, και άλλων εντύπων, και τη συντήρηση αναγνωστηρίου προς χρήση των µελών. 13. Την πληρωμή τόκων επί καθορισμού δανείων και νόμιμων φόρων. 14. Για οποιονδήποτε άλλο νόμιμο σκοπό ο οποίος προβλέπεται κάθε φορά από το καταστατικό της Σ.Α.Π.ΤΕ.ΠΑ.Κ. Άρθρο 8. ΕΠΕΝΔΥΣΗ ΚΕΦΑΛΑΙΩΝ Τα κεφάλαια της Σ.Α.Π.ΤΕ.ΠΑ.Κ τα οποία περισσεύουν μετά τα προνοούµενα από το άρθρο 7 τρέχοντα έξοδα, μπορούν κατόπιν αποφάσεως του Διοικητικού Συμβουλίου να επενδύονται από τον Πρόεδρο και τον Ταμία σε κυβερνητικά χρεόγραφα, σε μετοχές εταιρειών που ιδρύονται και λειτουργούν αποκλειστικά για την εξυπηρέτηση των συμφερόντων των µελών τους στους τομείς της υγείας και ευημερίας και σε καταθέσεις σε - 4 -\n6 οποιαδήποτε τράπεζα στην οποία χορηγήθηκε άδεια να διεξάγει τραπεζικές εργασίες στη Δημοκρατία ή σε οποιαδήποτε Συνεργατική Εταιρεία ή Συνεργατικό Ταμιευτήριο εγγεγραµµένο στη δημοκρατία. Άρθρο 9. ΩΦΕΛΗΜΑΤΑ Η Σ.Α.Π.ΤΕ.ΠΑ.Κ θα παρέχει στα µέλη της ωφελήματα τα οποία θα παρέχονται κατόπιν εισήγησης των Κλαδικών Επιτροπών και έγκριση του Διοικητικού Συμβουλίου, σύμφωνα µε διαδικασία την οποία ορίζει το Διοικητικό Συμβούλιο και νοουμένου ότι τα επηρεαζόμενα µέλη θα έχουν τακτοποιημένες όλες τις υποχρεώσεις τους προς τη Σ.Α.Π.ΤΕ.ΠΑ.Κ. Το ύψος των ωφελημάτων και βοηθημάτων αποφασίζει το Διοικητικό Συμβούλιο κατά την κρίση του ανάλογα µε τις οικονομικές δυνατότητες της Σ.Α.Π.ΤΕ.ΠΑ.Κ. Η Σ.Α.Π.ΤΕ.ΠΑ.Κ. δύναται να παρέχει στα µέλη της τα ακόλουθα ωφελήματα: 1. Επίδομα επαγγελματικών διαφορών σε µέλη τα οποία απεργούν ύστερα από απόφαση των αρμοδίων οργάνων της Σ.Α.Π.ΤΕ.ΠΑ.Κ. ή τα οποία βρίσκονται χωρίς εργασία λόγω εργοδοτικού λοκ-άουτ. Μέλη τα οποία θα κατέρχονται σε απεργία χωρίς εξουσιοδότηση από την Σ.Α.Π.ΤΕ.ΠΑ.Κ δεν θα δικαιούνται τέτοιο επίδομα. 2. Νομική βοήθεια σε µέλη τα οποία έχουν ανάγκη τέτοιας βοήθειας, που προέκυψε από συνδρομή για προαγωγή συμφερόντων της συντεχνίας. 3. Βοηθήματα ασθένειας, ανικανότητας προς εργασίας λόγω δυστυχήματος ή επαγγελματικής ασθένειας σε µέλη τα οποία για οποιονδήποτε λόγο δεν δικαιούνται ωφελήματα από το Κρατικό Ταμείο Κοινωνικών Ασφαλίσεων, ή άλλα ταμεία. 4. Βοηθήματα ενδείας σε µέλη ή σε εξαρτώμενους των τα οποία έχουν ανάγκη τέτοιας βοήθειας. 5. Βοηθήματα για έξοδα κηδείας. Άρθρο 10. ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΜΕΛΩΝ Κάθε μέλος έχει τις ακόλουθες επιπρόσθετες υποχρεώσεις και δικαιώματα παράλληλα των άλλων που περιλαμβάνονται σε άλλα άρθρα του Καταστατικού αυτού. 1. Υποχρεώσεις: (α) Κάθε µέλος θα είναι υποχρεωμένο να πληρώνει το δικαίωμα εγγραφής του καθώς και τις συνδρομές του. (β) Κάθε µέλος θα είναι υποχρεωμένο να τηρεί και να σέβεται το Καταστατικό της Σ.Α.Π.ΤΕ.ΠΑ.Κ. και τις αποφάσεις των Γενικών Συνελεύσεων και του Διοικητικού Συμβουλίου και να συνεισφέρει στην πρόοδο της Σ.Α.Π.ΤΕ.ΠΑ.Κ κατά το μέτρο των δυνάμεών του. (γ) Εάν οποιοδήποτε µέλος αδικαιολόγητα καθυστερεί τις συνδρομές του περισσότερο των τριών μηνών, θα ειδοποιείται γραπτώς από τον Ταμία για να πληρώσει αυτές εντός 15 (δεκαπέντε) ημερών. Εάν παραλείψει να πληρώσει θα ειδοποιηθεί γραπτώς εκ νέου από τον Γραμματέα για να εξοφλήσει εντός οκτώ (8) ημερών και όταν δεν συμμορφωθεί τότε το Διοικητικό Συμβούλιο εκτός των άλλων νόμιμων μέτρων δύναται να το διαγράψει και να κατακρατήσει προς όφελος της Σ.Α.Π.ΤΕ.ΠΑ.Κ. όλες τις συνδρομές και ποσά, τα οποία πλήρωσε μέχρι τότε. Για την επανεγγραφή αποφασίζει το Διοικητικό Συμβούλιο, αφού το µέλος καταβάλει όλα τα καθυστερημένα προς την Σ.Α.Π.ΤΕ.ΠΑ.Κ. ποσά\n7 (δ) Όλα τα µέλη είναι αλληλεγγύως υπεύθυνα για τα χρέη και τις υποχρεώσεις της Σ.Α.Π.ΤΕ.ΠΑ.Κ. (ε) Να λαμβάνει ενεργά μέρος σε κάθε νόμιμη δράση της Συντεχνίας προς επίτευξη των σκοπών της. 2. Δικαιώματα: Κάθε µέλος έχει τα ακόλουθα δικαιώματα: (α) Να απολαμβάνει τα ωφελήματα που προκύπτουν από τη δράση και τους αγώνες της Σ.Α.Π.ΤΕ.ΠΑ.Κ. για την εκπλήρωση των σκοπών της. (β) Να απολαμβάνει σύμφωνα µε την οριζόμενη διαδικασία τα ωφελήματα και βοηθήματα τα οποία θεσπίζει η Σ.Α.Π.ΤΕ.ΠΑ.Κ. (γ) Να παρευρίσκεται στις Γενικές Συνελεύσεις και να εκφράζει χωρίς κανένα εμπόδιο τις απόψεις του επί των θεμάτων για τα οποία εκλήθη η συνέλευση και να ψηφίζει κατά τη λήψη των αποφάσεων, αν έχει σύμφωνα µε το Καταστατικό δικαίωμα ψήφου. (δ) Να εκλέγει και να εκλέγεται σε όλα τα αξιώματα της Σ.Α.Π.ΤΕ.ΠΑ.Κ., σύμφωνα µε τις πρόνοιες του παρόντος Καταστατικού. (ε) Να υποβάλλει γραπτώς µε σαφήνεια και όσο το δυνατό λεπτομερειακά οποιοδήποτε ζήτημα προς την Κλαδική Επιτροπή ή το Διοικητικό Συμβούλιο σχετικά µε τη διαχείριση ή την διεύθυνση των υποθέσεων της Σ.Α.Π.ΤΕ.ΠΑ.Κ. Αν από την εξέταση του παραπόνου του δεν ικανοποιηθεί εντός 30 (τριάντα) ημερών έχει το δικαίωμα να ζητήσει τη σύγκληση Έκτακτης Γενικής Συνέλευσης όπως προνοείται από το Άρθρο 17.1(β) του Καταστατικού και η Έκτακτη αυτή Γενική Συνέλευση έχει το δικαίωμα να αποφασίσει την παύση και αντικατάσταση όλων ή μερικών από τα µέλη του Διοικητικού Συμβουλίου εναντίον των οποίων έγινε το παράπονο του µέλους όπως προνοείται από το Άρθρο 17.6 του Καταστατικού. (στ) Να ζητήσει µε αίτησή του προς το Διοικητικό Συμβούλιο και να λάβει δωρεάν αντίγραφο της Ετήσιας Γενικής Έκθεσης της Σ.Α.Π.ΤΕ.ΠΑ.Κ. όπως αυτή υπεβλήθη στον Έφορο των Συντεχνιών. (ζ) Να ζητήσει µε αίτηση του προς το Διοικητικό Συμβούλιο να επιθεωρήσει τα βιβλία και τα αρχεία της Συντεχνίας. Άρθρο 11. ΠΕΙΘΑΡΧΙΚΑ ΜΕΤΡΑ - ΑΠΟΒΟΛΗ ΜΕΛΩΝ 1. Κάθε µέλος το οποίο: (α) παρακούει ή αρνείται να συµµορφωθεί µε όσα ορίζει το Καταστατικό της Σ.Α.Π.ΤΕ.ΠΑ.Κ. ή µε τις αποφάσεις του Διοικητικού Συμβουλίου ή της Γενικής Συνέλευσης ή ενεργεί διασπαστικά, ή προξενεί µε οποιονδήποτε τρόπο βλάβη σε συμφέροντα ή την περιουσία της Σ.Α.Π.ΤΕ.ΠΑ.Κ., (β) καθυστερεί τις συνδρομές του πέραν των τριών μηνών αδικαιολόγητα, (γ) υβρίζει, συκοφαντεί συμπεριφέρεται απρεπώς προς την Σ.Α.Π.ΤΕ.ΠΑ.Κ. ή διαπράττει οποιαδήποτε ανάρμοστη πράξη, υπόκειται στις ακόλουθες πειθαρχικές ποινές τις οποίες το Διοικητικό Συμβούλιο δύναται να επιβάλει αφού προηγουμένως εξετάσει όλες τις συνθήκες και περιστάσεις της κατηγορίας: (i) Παρατήρηση. (ii) Γραπτή Επίπληξη\n8 (iii) Προσωρινή αποβολή μέχρι 6 μηνών. (iv) Αποβολή για πάντα η οποία θα τύχει της έγκρισης της επόμενης Γενικής Συνέλευσης. 2. Νοείται όμως ότι κανένα µέλος, το οποίο θα αποβάλλεται προσωρινώς, θα απαλλάσσεται των υποχρεώσεων του προς την Σ.Α.Π.ΤΕ.ΠΑ.Κ. κατά τη διάρκεια της περιόδου της ποινής του, θα αναστέλλονται όμως όλα τα δικαιώματα του. 3. Κάθε µέλος της Σ.Α.Π.ΤΕ.ΠΑ.Κ. το οποίο επιθυμεί να παραιτηθεί θα υποβάλει την παραίτηση του γραπτώς προς το Διοικητικό Συμβούλιο και θα απαλλάσσεται από τις συνδρομές του από τον επόμενο μήνα. 4. Μέλος το οποίο έδωσε την παραίτηση του από την Σ.Α.Π.ΤΕ.ΠΑ.Κ. χάνει όλα τα δικαιώματα του που είχαν σχέση µε αυτή. 5. Μέλος το οποίο δεν έχει τακτοποιημένες τις συνδρομές του δεν δικαιούται να παρίσταται στις Γενικές Συνελεύσεις ή να έχει το δικαίωμα να εκλέγει και να εκλέγεται. Άρθρο 12. ΚΛΑΔΙΚΕΣ ΕΠΙΤΡΟΠΕΣ - ΣΥΣΤΑΣΗ ΚΑΙ ΛΕΙΤΟΥΡΓΙΑ 1. Συστήνονται πέντε (5) Κλαδικές Επιτροπές που θα αντιπροσωπεύουν πέντε (5) διαφορετικούς κλάδους ως ακολούθως, Κλάδος Α Κλάδος Β Κλάδος Γ Κλάδος Δ Κλάδος Ε Οι Κλαδικές Επιτροπές θα επιλαμβάνονται ειδικών θεμάτων του κλάδου τους και θα είναι υπεύθυνες για την επεξεργασία και προώθηση τους στο Διοικητικό Συμβούλιο ως ακολούθως: (α) Κλαδική Επιτροπή Κλάδου Α - Όσα εκλεγμένα µέλη ΔΕΠ βρίσκονται στη βαθμίδα Καθηγητή και Αναπληρωτή Καθηγητή. (β) Κλαδική Επιτροπή Κλάδου Β - Όσα εκλεγμένα µέλη ΔΕΠ βρίσκονται στη βαθμίδα Επίκουρου Καθηγητή και Λέκτορα. (γ) Κλαδική Επιτροπή Κλάδου Γ - Όλα τα ενταγμένα µέλη ΔΕΠ (δ) Κλαδική Επιτροπή Κλάδου Δ - Όλα τα µέλη Ειδικού Εκπαιδευτικού Προσωπικού (ε) Κλαδική Επιτροπή Κλάδου Ε - Όλο το υπόλοιπο ακαδημαϊκό προσωπικό που δεν ανήκει σε καμιά από τις πιο πάνω κατηγορίες Στις περιπτώσεις αλλαγής σε βαθμίδα των µελών αυτόματα θα αλλάζουν και Κλάδο. 2. Κάθε Κλαδική Επιτροπή αποτελείται από τρία (3) µέλη µε διετή θητεία. Ο πρόεδρος κάθε Επιτροπής συμμετέχει αυτοδίκαια (ex officio) και στο Διοικητικό Συμβούλιο σύμφωνα µε το Άρθρο Σε περίπτωση που ο πρόεδρος μιας Κλαδικής Επιτροπής δικαιολογημένα δεν μπορεί να συµµετάσχει σε κάποια συνεδρία του Διοικητικού - 7 -\n9 Συμβουλίου τότε δύναται να αντικατασταθεί από άλλο µέλος της Επιτροπής της συγκεκριμένης Κλαδικής το οποίο θα οριστεί από την Κλαδική Επιτροπή. 3. Τα µέλη της Κλαδικής Επιτροπής εκλέγονται µε μυστική ψηφοφορία από µέλη της Σ.Α.Π.ΤΕ.ΠΑ.Κ. που είναι και µέλη του αντίστοιχου κλάδου. Μέλος Κλαδικής Επιτροπής δεν δύναται να είναι ταυτόχρονα µέλος της Γραµµατείας του Διοικητικού Συμβουλίου της Σ.Α.Π.ΤΕ.ΠΑ.Κ. Η εκλογή της Κλαδικής Επιτροπής διεξάγεται κατά την Ετήσια Κλαδική Συνέλευση ως εξής: (α) Αφού γίνει απολογισμός πεπραγμένων από την απερχόμενη Κλαδική Επιτροπή για την διετία που πέρασε, η Γενική Συνέλευση της Κλαδικής θα διορίσει εφορευτική επιτροπή αποτελούμενη από τρία (3) µέλη τα οποία θα αναλάβουν τη διεξαγωγή των εκλογών. Τα µέλη της εφορευτικής επιτροπής δεν μπορούν να είναι και υποψήφια στην εκλογή. (β) Σε κάθε παρευρισκόμενο µέλος, το οποίο έχει δικαίωμα ψήφου να δοθεί ένα ψηφοδέλτιο που θα φέρει τη σφραγίδα της Σ.Α.Π.ΤΕ.ΠΑ.Κ. και θα είναι μονογραφημένο από δύο µέλη της εφορευτικής επιτροπής. Για την υποβολή υποψηφιοτήτων ακολουθείται η ίδια διαδικασία µε την εκλογή Διοικητικού Συμβουλίου. (γ) Κάθε µέλος θα ψηφίζει μέχρι τρία (3) ονόματα υποψηφίων τους οποίους θεωρεί κατάλληλους για µέλη της Κλαδικής Επιτροπής. Έπειτα ρίχνει το ψηφοδέλτιο σε σχετική κάλπη. (δ) Αν ο ολικός αριθμός των υποψηφίων είναι τρεις (3) ή λιγότεροι, τότε ανακηρύσσονται όλοι ως εκλεγέντες. (ε) Κάθε ψηφοδέλτιο στο οποίο έχουν ψηφιστεί περισσότερα από τρία για µέλη της κλαδικής επιτροπής ή έχει οποιαδήποτε ένδειξη για την ταυτότητα του ψηφοφόρου ακυρώνεται. (στ) Οι υποψήφιοι οι οποίοι θα εξασφαλίσουν το μεγαλύτερο αριθμό ψήφων θα ανακηρυχθούν µέλη της κλαδικής επιτροπής. Σε περίπτωση ισοψηφίας η απόφαση θα ληφθεί µε κλήρο. (ζ) Μετά την εκλογή, τα πεπραγμένα θα καταχωρούνται στο βιβλίο των Πρακτικών και θα υπογράφονται από τον Προεδρεύοντα της Γενικής Συνέλευσης και τα µέλη της εφορευτικής επιτροπής. (η) Ο καταρτισμός σε σώμα της κλαδικής επιτροπής γίνεται ως εξής: Τα µέλη της κλαδικής επιτροπής συνέρχονται στην πρώτη τους συνεδρία αμέσως μετά την εκλογή τους και εκλέγουν μεταξύ τους τον Πρόεδρο που θα συμμετέχει αυτοδίκαια (ex offιcio) και στο Διοικητικό Συμβούλιο της Σ.Α.Π.ΤΕ.ΠΑ.Κ. 4. Η λειτουργία των Επιτροπών πρέπει να συνάδει µε το Καταστατικό της Σ.Α.Π.ΤΕ.ΠΑ.Κ. 5. Οι Κλαδικές Επιτροπές επιλαμβάνονται όλων των κλαδικών επαγγελματικών θεμάτων των µελών τους. 6. Τα µέλη της Σ.Α.Π.ΤΕ.ΠΑ.Κ. καθίστανται αυτόματα µέλη της Κλαδικής που ανήκουν στους αντίστοιχους επαγγελματικούς κλάδους όπως αυτοί καθορίζονται από το Άρθρο Οι Κλαδικές Επιτροπές θα πρέπει, (α) να συνεδριάζουν τακτικά µία φορά το μήνα και έκτακτα όταν συγκαλέσει συνεδρία ο Πρόεδρος Κλαδικής Επιτροπής ή όταν αναφύεται επείγον ζήτημα. Οι αποφάσεις της Κλαδικής Επιτροπής θα καταχωρούνται στο βιβλίο των πρακτικών και θα υπογράφονται από όλα τα µέλη στην επόμενη συνεδρία. Επίσης θα καταχωρούνται τα ονόματα των µελών που διαφωνούν όπως και οι λόγοι της διαφωνίας. Καμιά απόφαση της Κλαδικής Επιτροπής δεν θα είναι έγκυρη εκτός αν υπήρχε απαρτία στην Συνεδρία κατά την οποία - 8 -\n10 λήφθηκε η απόφαση. Για να σχηματισθεί απαρτία είναι απαραίτητη η παρουσία 2 (δύο) τουλάχιστον από τα 3 (τρία) µέλη. (β) να κηρύττουν κενή θέση οποιουδήποτε µέλους της Κλαδικής Επιτροπής το οποίο παραιτείται ή απουσιάζει χωρίς λόγο ή λογική δικαιολογία κατά τρεις συνεχείς συνεδριάσεις από τις οποίες η µία θα είναι τακτική, και να διορίζει στη θέση του τον πρώτο επιλαχόντα στην τελευταία εκλογή. Σε περίπτωση κατά την οποία ο πρώτος επιλαχών δεν αποδέχεται το διορισμό θα διορίζει το δεύτερο επιλαχόντα και στην περίπτωση που ο δεύτερος επιλαχών δεν αποδέχεται το διορισμό θα διορίζει τον τρίτο επιλαχόντα. Αν κανείς από τους τρεις επιλαχόντες δεν αποδέχεται το διορισμό ή αν δεν υπάρχει επιλαχών, τότε εκλέγεται αντικαταστάτης από Έκτακτη Γενική Συνέλευση της συγκεκριμένης Κλαδικής. (γ) να υποβάλλουν την παραίτησή τους εάν η πλειοψηφία της Κλαδικής Επιτροπής που εκλέγεται από την Γενική Συνέλευση της Κλαδικής υποβάλουν παραίτηση. Άρθρο 13. ΔΙΟΙΚΗΤΙΚΟ ΣΥΜΒΟΥΛΙΟ - ΕΞΟΥΣΙΕΣ ΚΑΙ ΚΑΘΗΚΟΝΤΑ 1. Το Διοικητικό Συμβούλιο θα αποτελείται από δέκα (10) µέλη. Τα µέλη του Συμβουλίου πρέπει να έχουν συμπληρώσει το 21 ο έτος της ηλικίας τους και να µην είναι µέλη Συμβουλίου ή αξιωματούχοι άλλης συντεχνίας εγγεγραµµένης µε βάση τον περί Συντεχνιών Νόμο. 2. Τα πέντε (5) µέλη του Διοικητικού Συμβουλίου που αποτελούν την Γραμματεία εκλέγονται από τα µέλη της Σ.Α.Π.ΤΕ.ΠΑ.Κ. σε τακτική Γενική Συνέλευση κάθε 2 χρόνια µε μυστική ψηφοφορία η οποία γίνεται σύμφωνα µε το Άρθρο Τα υπόλοιπα πέντε (5) µέλη του Διοικητικού Συμβουλίου προέρχονται από τις Κλαδικές Επιτροπές που συστήνονται σύμφωνα µε το Άρθρο 12. Οι εκάστοτε Πρόεδροι των Κλαδικών συμμετέχουν αυτοδίκαια (ex offιcio) στο Διοικητικό Συμβούλιο. 4. Τα µέλη της Γραµµατείας καταρτίζονται σε σώμα µε Πρόεδρο, Αντιπρόεδρο, Γραμματέα, Οργανωτικό Γραμματέα και Ταμία. Για τα αξιώματα του Προέδρου και του Γραμματέα υπάρχει περιορισμός εκλογής μέχρι και τρεις συνεχόμενες θητείες και θα προέρχονται πάντοτε από τους Κλάδους Α, Β, Γ ή Δ. Το Διοικητικό Συμβούλιο μπορεί να διορίζει υπεύθυνους τομέων για καλύτερη λειτουργία του Συμβουλίου όπως υπεύθυνους δημοσίων σχέσεων, επιμόρφωσης, ευημερίας, οργάνωσης κ.λπ. 5. Η θητεία του Συμβουλίου είναι διετής και αρχίζει από την Γενική Συνέλευση από την οποία εκλέγεται μέχρι την Τακτική Γενική Συνέλευση η οποία θα διεξαχθεί τον δεύτερο χρόνο από την εκλογή του. Σε περίπτωση παραίτησης του Διοικητικού Συμβουλίου πριν τη λήξη της θητείας του για οποιονδήποτε λόγο, τότε το νέο Διοικητικό Συμβούλιο που θα εκλεγεί θα θητεύσει για την περίοδο που υπολείπεται για τη συμπλήρωση της θητείας του παραιτηθέντος Διοικητικού Συμβουλίου. Το Διοικητικό Συμβούλιο: (α) Θα διαχειρίζεται και θα διευθύνει τις εργασίες της Σ.Α.Π.ΤΕ.ΠΑ.Κ. και γενικά θα ενεργεί για και εκ μέρους της έχοντας σαν πρώτιστο του καθήκον τον αγώνα για την επίτευξη των σκοπών της. (β) Θα επιβλέπει γενικά τη διαχείριση της Σ.Α.Π.ΤΕ.ΠΑ.Κ., θα κρατά λογαριασμούς και θα ελέγχει από καιρό σε καιρό τα οικονομικά της. (γ) Θα φροντίζει όπως ακολουθούνται οι πρόνοιες του Καταστατικού και θα αποφασίζει για οποιοδήποτε σημείο το οποίο το Καταστατικό δεν καλύπτει ή είναι αμφιβόλου ερμηνείας. Για τούτο τα µέλη θα λαμβάνουν γνώση µέσω ανακοίνωσης (ηλεκτρονικώς ή άλλως) και µε την ανάρτηση ειδοποιήσεων στην πινακίδα, η οποία θα βρίσκεται στα γραφεία της - 9 -\n11 Σ.Α.Π.ΤΕ.ΠΑ.Κ. Αυτές οι αποφάσεις θα δεσμεύουν όλα τα µέλη μέχρις ότου εγκριθούν από τη Γενική Συνέλευση, ακυρωθούν ή τροποποιηθούν. (δ) Θα συντάσσει πριν τη λήξη του έτους τον προϋπολογισμό του επομένου έτους, ο οποίος θα υποβάλλεται προς έγκριση στην Ετήσια Γενική Συνέλευση. (ε) Θα διαχειρίζεται γενικά την περιουσία της Σ.Α.Π.ΤΕ.ΠΑ.Κ. σύμφωνα µε τον περί Συντεχνιών Νόμο, και θα μπορεί να ξοδεύει χρήματα σύμφωνα µε το Άρθρο 7, τα οποία είναι αναγκαία για τις ανάγκες της Σ.Α.Π.ΤΕ.ΠΑ.Κ. και την επίτευξη των σκοπών της. (στ) Δεν θα μπορεί να συνάπτει δάνειο που να υπερβαίνει συνολικά τα χωρίς την προηγούμενη έγκριση της Γενικής Συνέλευσης. (ζ) Θα συνεδριάζει τακτικά µία φορά το μήνα και έκτακτα όταν κληθεί από τον Πρόεδρο ή όταν το ζητήσουν πέντε (5) µέλη του Διοικητικού Συμβουλίου ή όταν αναφύεται επείγον ζήτημα. Οι αποφάσεις του Διοικητικού Συμβουλίου θα καταχωρούνται στο βιβλίο των Πρακτικών και θα υπογράφονται από όλα τα µέλη στην επόμενη συνεδρία. Επίσης, θα καταχωρούνται τα ονόματα των µελών που διαφωνούν ως και οι λόγοι της διαφωνίας. Καμιά απόφαση του Διοικητικού Συμβουλίου θα είναι έγκυρη εκτός αν υπήρχε απαρτία στην Συνεδρία κατά την οποία λήφθηκε η απόφαση. Για να σχηματισθεί απαρτία είναι απαραίτητη η παρουσία 5 (πέντε) τουλάχιστον από τα 10 (δέκα) µέλη. (η) Θα κηρύττει κενή τη θέση οποιουδήποτε µέλους του Διοικητικού Συμβουλίου το οποίο παραιτείται ή απουσιάζει χωρίς λόγο ή λογική δικαιολογία κατά τρεις συνεχείς συνεδριάσεις από τις οποίες η µία θα είναι τακτική, και θα διορίζει στη θέση του τον πρώτο επιλαχόντα στην τελευταία εκλογή. Σε περίπτωση κατά την οποία ο πρώτος επιλαχών δεν αποδέχεται το διορισμό θα διορίζει το δεύτερο επιλαχόντα και στην περίπτωση που ο δεύτερος επιλαχών δεν αποδέχεται το διορισμό θα διορίζει τον τρίτο επιλαχόντα. Αν κανείς από τους τρεις επιλαχόντες δεν αποδέχεται το διορισμό ή αν δεν υπάρχει επιλαχών, τότε εκλέγεται αντικαταστάτης από έκτακτη Γενική Συνέλευση. Στην περίπτωση που ο παραιτούμενος είναι Πρόεδρος Κλαδικής τότε η Κλαδική Επιτροπή εκλέγει νέο Πρόεδρο. (θ) Θα υποβάλλει την παραίτηση του αν η πλειοψηφία των πέντε που εκλέγονται από την Γενική Συνέλευση ή περισσότερα µέλη υποβάλουν παραίτηση ή για οποιοδήποτε λόγο κενωθεί η θέση τους. Νοείται ότι πριν από την παραίτηση θα κληθεί Γενική Συνέλευση για εκλογή νέου Διοικητικού Συμβουλίου σύμφωνα µε το Άρθρο 18. (ι) Θα προσλαμβάνει και θα απολύει το προσωπικό που είναι αναγκαίο για υποστήριξη της δράσης της Σ.Α.Π.ΤΕ.ΠΑ.Κ. 6. Η Σ.Α.Π.ΤΕ.ΠΑ.Κ. εκτός των περιπτώσεων που προνοείται ειδικά από το παρόν Καταστατικό θα δεσμεύεται µε τις υπογραφές του Προέδρου, του Γραμματέα και του Ταμία, κατόπιν απόφασης του Διοικητικού Συμβουλίου. 7. Τα µέλη της Σ.Α.Π.ΤΕ.ΠΑ.Κ. θα προσφέρουν τις υπηρεσίες τους προς την Σ.Α.Π.ΤΕ.ΠΑ.Κ. αμισθί εκτός εάν ήθελε ληφθεί απόφαση από το Διοικητικό Συμβούλιο για ειδική πληρωμή επιδομάτων σε συγκεκριμένα µέλη για εργασία την οποία εκτέλεσαν κατόπιν προηγούμενης εντολής του Συμβουλίου. 8. Το Διοικητικό Συμβούλιο μπορεί µε βάση το Άρθρο 13.4, να διορίζει επιτροπές για τη μελέτη και την υποβολή εκθέσεων για εργασίες της Σ.Α.Π.ΤΕ.ΠΑ.Κ. ή ζητημάτων που την αφορούν. 9. Όλη η κινητή και ακίνητη περιουσία της Σ.Α.Π.ΤΕ.ΠΑ.Κ. είναι εγγεγραμμένη στο όνομα της και θα είναι εµπεπιστευµένη στο Διοικητικό Συμβούλιο προς χρήση και όφελος της Σ.Α.Π.ΤΕ.ΠΑ.Κ. και των µελών αυτής. 10. Οι εγγραφές σ' όλα τα Βιβλία και τα Μητρώα της Σ.Α.Π.ΤΕ.ΠΑ.Κ. θα γίνονται µε μελάνι και θα τηρείται ταυτόχρονα ηλεκτρονικό αρχείο\n12 11. Το Διοικητικό Συμβούλιο δύναται να συνάψει δάνειο για σκοπούς της Σ.Α.Π.ΤΕ.ΠΑ.Κ. μέχρι Οι εργασίες της Γενικής Συνέλευσης, οι συνεδριάσεις του Διοικητικού Συμβουλίου και των Κλαδικών Επιτροπών της Σ.Α.Π.ΤΕ.ΠΑ.Κ. διεξάγονται σύμφωνα µε εσωτερικό κανονισμό που θεσπίζεται µε βάση το παρόν καταστατικό από το Διοικητικό Συμβούλιο και εγκρίνεται από τη Γενική Συνέλευση. Άρθρο 14. ΥΠΟΧΡΕΩΣΕΙΣ ΑΞΙΩΜΑΤΟΥΧΩΝ 1. ΠΡΟΕΔΡΟΣ (α) Ο Πρόεδρος προεδρεύει των Συνελεύσεων και των συνεδριάσεων του Διοικητικού Συμβουλίου και σε περίπτωση ισοψηφίας έχει τη νικώσα ψήφο. (β) Εξουσιοδοτεί τον ταμία για τις πληρωμές οι οποίες θα βασίζονται σε αποδείξεις, οι οποίες θα φυλάσσονται και θα είναι προσιτές σε οποιονδήποτε κανονικό έλεγχο. (γ) Εκπροσωπεί την Σ.Α.Π.ΤΕ.ΠΑ.Κ. έναντι των Πανεπιστημιακών Αρχών, της Πολιτείας, άλλων οργανισμών και των Μέσων Μαζικής Ενημέρωσης. (δ) Είναι υπεύθυνος για την ομαλή λειτουργία της Σ.Α.Π.ΤΕ.ΠΑ.Κ. (ε) Υπογράφει µαζί µε τον Γραµµατέα όλα τα έγγραφα και επιστολές της Σ.Α.Π.ΤΕ.ΠΑ.Κ. 2. ΑΝΤΙΠΡΟΕΔΡΟΣ (α) Ο Αντιπρόεδρος αναπληρώνει τον Πρόεδρο στα καθήκοντα του, όταν ο Πρόεδρος απουσιάζει ή κωλύεται. (β) Εκτελεί οποιαδήποτε άλλα καθήκοντα, σύμφωνα µε ανάθεση τους από το Διοικητικό Συμβούλιο. 3. ΓΡΑΜΜΑΤΕΑΣ (α) Κρατά Βιβλίο Πρακτικών στο οποίο θα καταχωρούνται πλήρως και ακριβώς όλες οι αποφάσεις, ειδικά δε σε σχέση µε το διορισμό αξιωματούχων, την είσπραξη χρημάτων, τη διάθεση περιουσίας και τη σύνταξη κανονισμών. Θα καταχωρούνται επίσης σε αυτό πλήρως και ακριβώς τα ονόματα των προτεινόμενων υποψηφίων για οποιοδήποτε αξίωμα, και το αποτέλεσμα οποιασδήποτε εκλογής αξιωματούχου. (β) Διεκπεραιώνει την αλληλογραφία της Σ.Α.Π.ΤΕ.ΠΑ.Κ., σφραγίζει και υπογράφει μαζί µε τον Πρόεδρο όλα τα έγγραφα και επιστολές της και διατηρεί κατάλογο όλων των εισερχομένων και εξερχόμενων εγγράφων. (γ) Είναι υπεύθυνος για τη φύλαξη των βιβλίων των πρακτικών, των συνεδριάσεων του Διοικητικού Συμβουλίου και των Γενικών Συνελεύσεων καθώς και των αρχείων γενικά της Σ.Α.Π.ΤΕ.ΠΑ.Κ. (δ) Αποστέλλει στον Έφορο Συντεχνιών πριν τη 15η Φεβρουαρίου κάθε χρόνου, την εξελεγμένη γενική κατάσταση των εισπράξεων, κεφαλαίων, πραγμάτων και δαπανών, η οποία θα δείχνει πλήρως το ενεργητικό και παθητικό κατά την προηγούμενη 31η Δεκεμβρίου και τις εισπράξεις και δαπάνες του έτους, το οποίο προηγείται της ημερομηνίας μέχρι της οποίας γίνεται η κατάσταση αυτή. Θα δεικνύει χωριστά τα έξοδα όσον αφορά τους διάφορους σκοπούς της Σ.Α.Π.ΤΕ.ΠΑ.Κ., θα ετοιμάζει την έκθεση κατά τέτοιο τρόπο και θα περιλαμβάνει τέτοιες λεπτομέρειες όπως ο Έφορος των Συντεχνιών εκάστοτε απαιτεί. 4. ΟΡΓΑΝΩΤΙΚΟΣ ΓΡΑΜΜΑΤΕΑΣ (α) Είναι υπεύθυνος για την οργανωτική δομή και συγκρότηση της Σ.Α.Π.ΤΕ.ΠΑ.Κ\n13 (β) Επιβλέπει την ομαλή και σωστή λειτουργία του όλου μηχανισμού της Σ.Α.Π.ΤΕ.ΠΑ.Κ. και επιλύει όλα τα οργανωτικά προβλήματα. (γ) Υποβάλλει εκθέσεις προς το Διοικητικό Συμβούλιο για τα τυχόν προβλήματα οργανωτικής φύσης. (δ) Διατηρεί μητρώο µελών που δείχνει τον αύξοντα αριθμό, επίθετο, όνομα, διεύθυνση, επάγγελμά ή επιτήδευμά, τηλέφωνο, ημερομηνία γεννήσεως, ημερομηνία εγγραφής, ημερομηνία διαγραφής, το δικαίωμα εγγραφής και τις συνδρομές που πληρώθηκαν για το κάθε µέλος της Συντεχνίας. 5. ΤAMIAΣ Ο Ταμίας: (α) Διατηρεί Βιβλίο Ταμείου στο οποίο καταχωρούνται πλήρως και ακριβώς όλες οι εισπράξεις, συνεισφορές, έρανοι και όλες οι πληρωμές, οι γινόμενες εκ μέρους της Σ.Α.Π.ΤΕ.ΠΑ.Κ. (β) Διατηρεί Βιβλίο Περιουσίας το οποίο καταγράφει λεπτομερώς όλη τη περιουσία, της Σ.Α.Π.ΤΕ.ΠΑ.Κ. µε την αξία της. (γ) Διατηρεί στελέχη (βιβλιάριο) αποδείξεων για την έκδοση αριθμημένων αποδείξεων εις διπλούν για όλες τις εισπράξεις ή συνεισφορές χρημάτων εκ μέρους της Σ.Α.Π.ΤΕ.ΠΑ.Κ., αντίγραφα των οποίων θα μένουν στο στέλεχος. (δ) Διατηρεί στελέχη αποδείξεων για την έκδοση αριθμημένων αποδείξεων εις διπλούν για όλες τις πληρωμές χρημάτων από ή εκ μέρους της Σ.Α.Π.ΤΕ.ΠΑ.Κ., αντίγραφα των οποίων θα μένουν στο στέλεχος. (ε) Διατηρεί Βιβλίο Στελεχών Αποδείξεων εισπράξεων και πληρωμών στο οποίο θα καταχωρούνται όλα τα πιο πάνω στελέχη λεπτομερώς. (στ) Είναι υπεύθυνος για τα χρήματα της Συντεχνίας τα οποία βρίσκονται στην κατοχή του ή στον έλεγχό του. (ζ) Εφοδιάζει το Διοικητικό Συμβούλιο µε την οικονομική κατάσταση της Σ.Α.Π.ΤΕ.ΠΑ.Κ. οποτεδήποτε του ζητηθεί από το Διοικητικό Συμβούλιο να πράξει τούτο, ή κατά την παραίτηση του ή στην ετήσια Γενική Συνέλευση ή οποτεδήποτε η Γενική Συνέλευση το ζητήσει από αυτόν. (η) Δίνει αληθή και ορθό λογαριασμό για όλες τις εισπράξεις και πληρωμές τις γενόμενες από αυτόν, για το υπόλοιπο των χρημάτων τα οποία είναι στην κατοχή του καθώς και για οποιαδήποτε άλλη περιουσία της Σ.Α.Π.ΤΕ.ΠΑ.Κ. η οποία του είναι εµπεπιστευµένη την ημέρα των τελευταίων λογαριασμών. (θ) Καταθέτει στο όνομα της Συντεχνίας κάθε ποσό το οποίο υπερβαίνει τα πεντακόσια Ευρώ ( 500) σε ένα Τραπεζικό Ίδρυμα, σύμφωνα µε το Άρθρο 8, στην Κύπρο αλλά δε θα αποσύρει χρήματα άνευ της υπογραφής του Προέδρου. (ι) Παραδίδει αν τούτο ζητηθεί μετά τον έλεγχο των λογαριασμών στο Διοικητικό Συμβούλιο της Σ.Α.Π.ΤΕ.ΠΑ.Κ. κάθε υπόλοιπο οφειλόμενο από τον ίδιο στη Σ.Α.Π.ΤΕ.ΠΑ.Κ. και όλα τα γραμμάτια, βιβλία και άλλη περιουσία της Σ.Α.Π.ΤΕ.ΠΑ.Κ. η οποία είναι στην κατοχή ή υπό τον έλεγχό του. (ια) Αποστέλλει στον Έφορο Συντεχνιών όποτε του ζητηθεί λεπτομερή λογαριασμό της Σ.Α.Π.ΤΕ.ΠΑ.Κ. για ορισμένη περίοδο και θα δεικνύει και θα παρέχει λεπτομερώς οποιανδήποτε πληροφορία όσο αφορά τους λογαριασμούς η οποία θα του ζητηθεί και γενικά θα συμμορφώνεται προς τις πρόνοιες του περί Συντεχνιών Νόμου και Κανονισμών. (ιβ) Φροντίζει για την είσπραξη των δικαιωμάτων εγγραφής και συνδρομών των µελών και εκδίδει απόδειξη για και από μέρους της Σ.Α.Π.ΤΕ.ΠΑ.Κ. η οποία θα φέρει τη σφραγίδα της Σ.Α.Π.ΤΕ.ΠΑ.Κ. και ο τύπος της απόδειξης θα είναι ο ακόλουθος:\n14 ΑΡΙΘΜΟΣ ΑΠΟΔΕΙΞΗΣ: Έλαβα παρά του κου/κας.. το ποσό των Ευρώ. ως δικαίωμα εγγραφής/συνδρομής για. Ημερομηνία Ταμίας Άρθρο 15. ΕΛΕΓΚΤΗΣ 1. Η Ετήσια Γενική Συνέλευση επικυρώνει εισήγηση του Διοικητικού Συμβουλίου και διορίζει ελεγκτικό οίκο. Τα καθήκοντα του είναι τα φυσιολογικά καθήκοντα που απορρέουν από την ευθύνη να ελέγχει τα λογιστικά βιβλία. Ο ελεγκτικός οίκος δέον να τύχει της εγκρίσεως του Εφόρου των Συντεχνιών και ο ελεγκτής να µην είναι µέλος της Σ.Α.Π.ΤΕ.ΠΑ.Κ. 2. Ο ελεγκτικός οίκος: (α) Θα έχει το δικαίωμα να εξετάζει ελεύθερα όλα τα βιβλία και έγγραφα τα οποία ήθελε χρειαστεί στην εκτέλεση των καθηκόντων του. (β) Θα ελέγχει τους λογαριασμούς και τα βιβλία και έγγραφα της Σ.Α.Π.ΤΕ.ΠΑ.Κ. κάθε έτος, όταν πληρούται η θέση αξιωματούχου του οποίου τα καθήκοντα ενέχουν χρηματική ευθύνη και σε οποιανδήποτε άλλη περίπτωση την οποία ήθελε θεωρήσει αναγκαία ή όταν αυτό του ζητηθεί από τη Γενική Συνέλευση. (γ) Θα ετοιμάζει ετήσια έκθεση για την οικονομική κατάσταση της Συντεχνίας και του τρόπου µε τον οποία κρατήθηκαν οι λογαριασμοί. Η έκθεση αυτή θα υποβάλλεται στην Ετήσια Γενική Συνέλευση και τον Έφορο των Συντεχνιών. (δ) Θα ετοιμάζει τους λογαριασμούς της Σ.Α.Π.ΤΕ.ΠΑ.Κ σύμφωνα µε τις πρόνοιες του περί Συντεχνιών Νόμου και Κανονισμών. 3. Αντίγραφο της ετήσιας έκθεσης των ελεγκτών θα τοποθετείται στην ιστοσελίδα της Σ.Α.Π.ΤΕ.ΠΑ.Κ και σε περίοπτο μέρος στην πινακίδα στα Γραφεία της Σ.Α.Π.ΤΕ.ΠΑ.Κ. Άρθρο 16. ΠΑΥΣΗ ΑΞΙΩΜΑΤΟΥΧΩΝ 1. Οι αξιωματούχοι της Σ.Α.Π.ΤΕ.ΠΑ.Κ. δύναται να παυθούν κατόπιν σχετικής αποφάσεως της Γενικής Συνέλευσης για τους εξής λόγους: Για αμέλεια καθήκοντος, δολιότητα, άρνηση προς εκτέλεση των αποφάσεων του Διοικητικού Συμβουλίου και για οποιανδήποτε άλλη πολύ σοβαρή αιτία την οποία η Γενική Συνέλευση αποδέχεται. Με την παύση του αξιωματούχου την κενωθείσα θέση µέλους στο Διοικητικό Συμβούλιο καταλαμβάνει επιλαχόντας σύμφωνα µε τη διαδικασία που περιγράφεται στο Άρθρο 13.5(η) και το Διοικητικό Συμβούλιο προχωρεί σε εκλογές για πλήρωση του αξιώματος. 2. Όλοι οι αξιωματούχοι προτού αποχωρήσουν από τη θέση τους οφείλουν να παραδώσουν στους νέους αξιωματούχους όλα τα βιβλία, χρήματα, σημειώσεις, αποδείξεις, επιστολές και άλλη περιουσία της Σ.Α.Π.ΤΕ.ΠΑ.Κ την οποία τους έχουν εμπιστευθεί και να λάβουν σχετική απόδειξη\n15 Άρθρο 17. ΓΕΝΙΚΕΣ ΣΥΝΕΛΕΥΣΕΙΣ 1. Η Γενική Συνέλευση είναι το κυρίαρχο σώμα της Σ.Α.Π.ΤΕ.ΠΑ.Κ. (α) Ετήσια Τακτική: Η Τακτική Γενική Συνέλευση θα γίνεται μια φορά το έτος κατά το μήνα Φεβρουάριο ή Μάρτιο σε ημερομηνία η οποία θα ορίζεται από το Διοικητικό Συμβούλιο. Στη Συνέλευση αυτή το Διοικητικό Συμβούλιο θα παρουσιάζει προς τα µέλη έκθεση απολογισμού της Σ.Α.Π.ΤΕ.ΠΑ.Κ. Το Διοικητικό Συμβούλιο θα υποβάλλει τους ελεγμένους λογαριασμούς, τον ισολογισμό της Σ.Α.Π.ΤΕ.ΠΑ.Κ. μαζί µε την έκθεση των Ελεγκτών τον προϋπολογισμό και οποιοδήποτε άλλο θέμα της ημερήσιας διάταξης. Κατόπιν η Γενική Συνέλευση θα προχωρεί στην εκλογή νέου Διοικητικού Συμβουλίου όταν λήξει η θητεία του. (β) Έκτακτες: Έκτακτες Γενικές Συνελεύσεις θα γίνονται µε απόφαση Διοικητικού Συμβουλίου ή όταν το 25% (είκοσι πέντε τις εκατόν) των µελών υποβάλει γραπτή αίτηση στο Διοικητικό Συμβούλιο εξηγώντας τους λόγους αυτής της σύγκλησης, νοουμένου ότι οι αιτητές έχουν τακτοποιήσει όλες τις χρηματικές υποχρεώσεις τους προς την Σ.Α.Π.ΤΕ.ΠΑ.Κ. μέχρι της υπογραφής της αιτήσεως. 2. Το Διοικητικό Συμβούλιο της Σ.Α.Π.ΤΕ.ΠΑ.Κ. πρέπει να δίνει προειδοποίηση τουλάχιστον δέκα (10) ημερών για την σύγκληση της Γενικής Συνέλευσης (µε ηλεκτρονικό μήνυμα), η οποία θα αναφέρει την ημερομηνία το μέρος, την ώρα και την ημερησία διάταξη αυτής της Συνέλευσης. Σε περιπτώσεις σοβαρών εργατικών διαφορών ή άλλων σοβαρών ή έκτακτων ζητημάτων δύναται να συγκληθεί Έκτακτη Γενική Συνέλευση χωρίς την πιο πάνω αναφερόμενη ειδοποίηση. 3. Σε Γενική Συνέλευση δεν μπορεί να γίνει καμία εργασία, εκτός εάν σχηματισθεί απαρτία κατά την έναρξη των εργασιών της Συνελεύσεως. Απαρτία θα θεωρείται ότι έχει σχηματισθεί εάν είναι παρόντες τουλάχιστον το 50% (πενήντα τοις εκατόν) των εγγεγραµµένων µελών της Σ.Α.Π.ΤΕ.ΠΑ.Κ που έχουν δικαίωμα ψήφου συν ενός. Εάν και τότε δεν υπάρχει απαρτία, τότε µε την παρέλευση μισής ώρας από την ώρα που ορίσθηκε η Συνέλευση θεωρείται ότι το σύνολο των παρευρισκομένων µελών αποτελούν απαρτία εκτός και εάν πρόκειται για θέμα για το οποίο το καταστατικό ορίζει διαφορετικά. 4. Στην περίπτωση Έκτακτων Γενικών Συνελεύσεων οι οποίες καλούνται κατόπιν αιτήσεως των µελών στη βάση του Άρθρου 17.1(β), αν δεν παρευρίσκεται τουλάχιστον το 25% (είκοσι πέντε τις εκατόν) των εγγεγραµµένων µελών της Σ.Α.Π.ΤΕ.ΠΑ.Κ που έχουν δικαίωμα ψήφου έστω μετά από παρέλευση μισής ώρας, τότε η Συνέλευση διαλύεται και δεν επαναλαμβάνεται. 5. Σε περίπτωση ισοψηφίας ο Πρόεδρος θα έχει νικώσα ψήφο. 6. Η εκλογή των αξιωματούχων της Συντεχνίας, αντιπροσώπων σε Ομοσπονδία ή Συνομοσπονδία γίνεται µε μυστική ψηφοφορία. Επίσης η ψηφοφορία σε όλες τις Γενικές Συνελεύσεις για ζητήματα αλλαγής επωνυμίας, συγχωνεύσεως µε άλλη, ιδρύσεως ή προσχωρήσεως σε Ομοσπονδία ή Συνομοσπονδία, επιβολής αναγκαστικών εισφορών, τροποποιήσεως του καταστατικού, διαλύσεως, εμπιστοσύνης προς το Διοικητικό Συμβούλιο, ζητήματα προσωπικής φύσεως ή άλλα σοβαρά ζητήματα τα οποία υποβάλλονται στη Γενική Συνέλευση, θα γίνονται δια μυστικής ψηφοφορίας και απαιτείται ειδική πλειοψηφία 75% (εβδομήντα πέντε τις εκατόν) και παρουσία τουλάχιστο του 50% (πενήντα τοις εκατόν) των µελών. Σε όλες τις άλλες περιπτώσεις, εκτός εάν ορίζει διαφορετικά το καταστατικό, θα γίνεται µε ανύψωση των χεριών, εκτός εάν από οποιοδήποτε παρευρισκόμενο µέλος ζητηθεί η διεξαγωγή μυστικής ψηφοφορίας και\n16 υιοθετηθεί από τη Γενική Συνέλευση µε απλή πλειοψηφία. Τα µέλη δέον να ψηφίζουν αυτοπροσώπως. Άρθρο 18. ΥΠΟΒΟΛΗ ΥΠΟΨΗΦΙΟΤΗΤΩΝ - ΕΚΛΟΓΕΣ 1. Υποβολή Υποψηφιοτήτων. Η υποβολή υποψηφιοτήτων για την Γραμματεία του Διοικητικού Συμβουλίου διεξάγεται ως εξής: (α) Οι υποψηφιότητες υποβάλλονται γραπτώς προς τον Πρόεδρο του Διοικητικού Συμβουλίου, πέντε (5) τουλάχιστον ημέρες πριν από την Ετήσια Γενική Συνέλευση και πρέπει να υποστηρίζονται γραπτώς από τουλάχιστον δύο µέλη, που είναι τακτοποιημένα µε όλες τις υποχρεώσεις τους προς την Σ.Α.Π.ΤΕ.ΠΑ.Κ. (β) Αφού λήξει η προθεσμία υποβολής υποψηφιοτήτων, ο Πρόεδρος ελέγχει την εγκυρότητά τους και ετοιμάζει κατάλογο ονομάτων όλων των υποψηφίων των οποίων τις υποψηφιότητές τους θεώρησε έγκυρες, µε αλφαβητική σειρά των επιθέτων και ένδειξη του Τμήματος όπου υπάγεται ο κάθε υποψήφιος και φροντίζει να κοινοποιηθεί σε όλα τα µέλη της Σ.Α.Π.ΤΕ.ΠΑ.Κ., τέσσερις (4) τουλάχιστον μέρες πριν την Ετήσια Γενική Συνέλευση. (γ) Τυχόν ενστάσεις εναντίον της απόφασης του Προέδρου να θεωρήσει οποιανδήποτε υποψηφιότητα έγκυρη ή άκυρη πρέπει να υποβληθούν γραπτώς στο Διοικητικό Συμβούλιο της Σ.Α.Π.ΤΕ.ΠΑ.Κ. ή µέσω των Κλαδικών Επιτροπών, τρεις (3) τουλάχιστον μέρες πριν από την Ετήσια Γενική Συνέλευση. Οι ενστάσεις που θα υποβληθούν εξετάζονται από το Διοικητικό Συμβούλιο δύο (2) μέρες πριν από την Ετήσια Γενική Συνέλευση. Το Διοικητικό Συμβούλιο αποφασίζει τελεσίδικα για οποιανδήποτε ένσταση και ακολούθως ετοιμάζει το ψηφοδέλτιο µε αλφαβητική σειρά των επιθέτων και µε ένδειξη του Τμήματος όπου εργάζεται ο κάθε υποψήφιος και φροντίζει να κοινοποιηθεί στα µέλη της Σ.Α.Π.ΤΕ.ΠΑ.Κ. 24 (είκοσι τέσσερεις) τουλάχιστον ώρες πριν από την Ετήσια Γενική Συνέλευση. 2. Διαδικασία εκλογής. Η διαδικασία εκλογής διεξάγεται ως εξής: (α) Αφού συζητηθεί η έκθεση δράσης του Διοικητικού Συμβουλίου για τις δραστηριότητες του, η ετήσια έκθεση του για τη γενική κατάσταση της Σ.Α.Π.ΤΕ.ΠΑ.Κ., υποβληθούν οι ελεγμένοι λογαριασμοί, ο ισολογισμός και η ετήσια έκθεση των Ελεγκτών για την οικονομική κατάσταση της Σ.Α.Π.ΤΕ.ΠΑ.Κ., εφορευτική επιτροπή αποτελούμενη από τρία (3) µέλη θα αναλάβει τη διεξαγωγή των εκλογών. Τα µέλη της εφορευτικής επιτροπής διορίζονται από το Διοικητικό Συμβούλιο Σ.Α.Π.ΤΕ.ΠΑ.Κ. και δεν μπορούν να είναι και υποψήφια στην εκλογή. Ένα από τα µέλη της εφορευτικής επιτροπής θα είναι ο Προεδρεύων της Εφορευτικής Επιτροπής. (β) Σε περίπτωση που οποιοσδήποτε υποψήφιος αποσύρει γραπτώς την υποψηφιότητά του μετά τον καταρτισμό του ψηφοδελτίου, τούτο ανακοινώνεται προς τα µέλη από την εφορευτική επιτροπή, χωρίς όμως να διαγραφεί το όνομα του από το ψηφοδέλτιο. Τυχόν σταυροί προτιμήσεως στο όνομα αυτό θεωρούνται ως ανύπαρκτοι. (γ) Αν ο ολικός αριθμός των υποψηφίων πριν από την έναρξη της εκλογής είναι πέντε (5) ή λιγότεροι, τότε ανακηρύσσονται όλοι ως εκλεγέντες. (δ) Στο πάνω μέρος του ψηφοδελτίου θα αναφέρεται ο αριθμός των κενών θέσεων για τις οποίες γίνεται η εκλογή και που θα είναι ο μέγιστος αριθμός σταυρών που θα μπορεί να σημειώσει το κάθε µέλος. (ε) Αφού τα ψηφοδέλτια σφραγιστούν και μονογραφηθούν από δύο µέλη της εφορευτικής επιτροπής, ξεκινά η διαδικασία της ψηφοφορίας µε βάση επίσημο αντίγραφο του\n17 καταλόγου των µελών που είναι υπογραμμένο από τον Πρόεδρο και Γραμματέα της Σ.Α.Π.ΤΕ.ΠΑ.Κ και έχει την επίσημη σφραγίδα της Σ.Α.Π.ΤΕ.ΠΑ.Κ. Δεν υπάρχει δικαίωμα ψήφου µέσω πληρεξουσίου. (στ) Κάθε µέλος σημειώνει µε µμυστικότητα τις προτιμήσεις του σχηματίζοντας σταυρό (+), ή χι (χ), ή νι (ν) απέναντι από το όνομα ή τα ονόματα των υποψηφίων της προτίμησής του και ρίχνει το ψηφοδέλτιο στη σχετική κάλπη. (ζ) Άκυρο θεωρείται το ψηφοδέλτιο που φέρει οποιοδήποτε σημείο αναγνώρισης ή που έχει περισσότερους σταυρούς από τον ολικό αριθμό κενών θέσεων για τις οποίες γίνεται η εκλογή. (η) Μετά τη ψηφοφορία, η εφορευτική επιτροπή ετοιμάζει κατάλογο των υποψηφίων που έχουν εκλεγεί, καθώς και κατάλογο τριών (3) επιλαχόντων, µε τους ψήφους που πήρε ο καθένας µε σειρά επιτυχίας και αφού τους υπογράψει η Εφορευτική, ο Προεδρεύων τους κοινοποιεί στα µέλη της Σ.Α.Π.ΤΕ.ΠΑ.Κ το πρωί της επόμενης μέρας. (θ) Κάθε υποψήφιος δικαιούται να παρίσταται στη διαλογή των ψήφων µε δικαίωμα ένστασης, η οποία εκδικάζεται άμεσα από την Εφορευτική Επιτροπή. (ι) Ενστάσεις εναντίον του αποτελέσματος ή και της διαδικασίας των εκλογών μπορούν να υποβληθούν από µέλη προς την εφορευτική επιτροπή, νοουμένου ότι θα παραδοθούν σε ένα µέλος της Κλαδικής επιτροπής που ανήκουν μέχρι τις 14:30 το απόγευμά το αργότερο, της επόμενης ημέρας της ετήσιας γενικής συνέλευσης. (ια) Η εφορευτική επιτροπή υποχρεούται να συνέλθει μέσα σε 24 το πολύ ώρες από τη λήξη της προθεσμίας υποβολής ενστάσεων και να εξετάσει τυχόν ενστάσεις που υπεβλήθησαν. Η απόφαση της εφορευτικής επιτροπής για οποιανδήποτε ένσταση είναι τελεσίδικη. (ιβ) Σε περίπτωση ισοψηφίας μεταξύ των υποψηφίων η απόφαση θα ληφθεί µε κλήρο. 3. Διαδικασία εκλογής ελεγκτού οικονομικών καταστάσεων. Η εκλογή προσοντούχου ελεγκτή οικονομικών καταστάσεων της Σ.Α.Π.ΤΕ.ΠΑ.Κ γίνεται κατά την ημέρα της ετήσιας γενικής συνέλευσης. Υποβάλλεται εισήγηση από το Διοικητικό Συμβούλιο για το αξίωμα του ελεγκτού και ακολούθως η Γενική Συνέλευση κατά την κρίση της επικυρώνει την εισήγηση του Διοικητικού Συμβουλίου. 4. Μετά την εκλογή τα πεπραγμένα θα καταχωρούνται στο βιβλίο των Πρακτικών και θα υπογράφονται από τον Προεδρεύοντα της Γενικής Συνέλευσης και τα µέλη της εφορευτικής επιτροπής. Άρθρο 19. ΕΠΙΘΕΩΡΗΣΗ ΒΙΒΛΙΩΝ ΚΑΙ ΑΡΧΕΙΩΝ 1. Οποιοδήποτε µέλος ή πρόσωπο το οποίο έχει έννομο συμφέρον στα κεφάλαια της Σ.Α.Π.ΤΕ.ΠΑ.Κ. δύναται, κατόπιν γραπτής αιτήσεως προς τον Γραμματέα, να εξετάσει τα βιβλία και τους λογαριασμούς της Σ.Α.Π.ΤΕ.ΠΑ.Κ, οποιαδήποτε εργάσιμη ημέρα. 2. Η Σ.Α.Π.ΤΕ.ΠΑ.Κ θα διατηρεί και θα φυλάσσει Μητρώο Μελών, το οποίο οποιοδήποτε µέλος δύναται να επιθεωρήσει κατόπιν γραπτής αιτήσεως προς τον Γραμματέα στις πιο πάνω ημέρες\n18 Άρθρο 20. ΤΡΟΠΟΠΟΙΗΣΗ ΚΑΙ ΕΡΜΗΝΕΙΑ ΤΟΥ ΚΑΤΑΣΤΑΤΙΚΟΥ 1. Τροποποίηση του Καταστατικού Το παρόν Καταστατικό δύναται να τροποποιηθεί, επαυξηθεί ή αντικατασταθεί κατόπιν αποφάσεως της Γενικής Συνέλευσης µε μυστική ψηφοφορία, νοουμένου ότι είναι παρόντες τουλάχιστον το 50% (πενήντα τοις εκατόν) των εγγεγραµµένων µελών συν ένα και απαιτείται ειδική πλειοψηφία 75% (εβδομήντα πέντε τοις εκατόν) των παρόντων για κάθε αλλαγή εκτός και εάν προνοείται διαφορετικά στο παρόν καταστατικό. Κάθε νέο άρθρο και κάθε νέα αλλαγή θα ανακοινώνεται στον Έφορο Συντεχνιών μέσα σε 14 (δέκα τέσσερεις) μέρες από την τροποποίηση του και θα συνοδεύεται από τον περί Συντεχνιών Κανονισμούς καθοριζομένου τέλους. Νοείται ότι η ισχύς των τροποποιήσεων του καταστατικού ισχύουν από την ημερομηνία εγγραφής τους από τον έφορο συντεχνιών. 2. Ερμηνεία του Καταστατικού Το Καταστατικό ερμηνεύεται από το Διοικητικό Συμβούλιο µε τη βοήθεια, αν είναι απαραίτητο, νομικού συμβούλου. Σε περίπτωση ασάφειας, το Διοικητικό Συμβούλιο αποφασίζει σχετικά. Αποφάσεις του είδους αυτού θα γνωστοποιούνται στα µέλη µε ανάρτηση ειδοποίησης στον πίνακα των ανακοινώσεων στα γραφεία της Σ.Α.Π.ΤΕ.ΠΑ.Κ και µε ηλεκτρονικό μήνυμα και θα δεσμεύουν όλα τα µέλη της Σ.Α.Π.ΤΕ.ΠΑ.Κ μέχρις ότου ακυρωθούν ή τροποποιηθούν από Γενική Συνέλευση. Άρθρο 21. ΔΙΑΛΥΣΗ Η Σ.Α.Π.ΤΕ.ΠΑ.Κ διαλύεται όταν: 1. Ο συνολικός αριθμός των µελών της κατέλθει κάτω των 20 (είκοσι). 2. Κατόπιν αποφάσεως Γενικής Συνέλευσης των µελών που καλείται ειδικά για το σκοπό αυτό, µε πλειοψηφία του 90% (ενενήντα τοις εκατόν) του ολικού αριθμού των µελών που έχουν δικαίωμα ψήφου, µε μυστική ψηφοφορία. Αλλά σε περίπτωση κατά την οποία υπάρχουν τουλάχιστο 20 (είκοσι) µέλη τα οποία είναι κατά της διαλύσεως η Σ.Α.Π.ΤΕ.ΠΑ.Κ δεν είναι δυνατό να διαλυθεί. Σε περίπτωση διαλύσεως η περιουσία της Σ.Α.Π.ΤΕ.ΠΑ.Κ διατίθεται στο Ταμείο Ευημερίας των φοιτητών του Πανεπιστημίου, εκτός εάν δημιουργηθεί Ταμείο Ευημερίας Διδακτικού Εκπαιδευτικού Προσωπικού όπου θα διατίθεται σε αυτό. Άρθρο 22. ΑΠΕΡΓΙΕΣ 1. Απεργίες κηρύττονται όταν ληφθεί απόφαση µε μυστική ψηφοφορία των επηρεαζόμενων από την εργατική διαφορά µελών και εγκριθεί από το Διοικητικό Συμβούλιο της Σ.Α.Π.ΤΕ.ΠΑ.Κ 2. Το Διοικητικό Συμβούλιο μπορεί να εισηγηθεί στη Γενική Συνέλευση των µελών της Συντεχνίας τη λήψη απεργιακών μέτρων, µε σκοπό την ενίσχυση οποιασδήποτε απεργίας αφορά ευρύτερα εργασιακά ζητήματα, νοουμένου ότι κηρύχθηκε νόμιμα. 3. Νοείται ότι τα μέτρα αυτά δεν πρέπει να αντιβαίνουν το παρόν καταστατικό, τους Περί Συντεχνιών Νόμους, και τους Περί Συντεχνιών Κανονισμούς\n19 Άρθρο 23. ΔΙΑΦΟΡΑ 1. Η σφραγίδα της Σ.Α.Π.ΤΕ.ΠΑ.Κ. είναι κυκλική και αναγράφει περιμετρικά, μέσα σε πλαίσιο, το όνομα της στην ελληνική γλώσσα, και στο κέντρο φέρει το έμβλημα του ΤΕ.ΠΑ.Κ. (απεικονίζει την Κτίση, το πνεύμα της δημιουργίας. Στο χέρι της κρατά κανόνα που αντιστοιχούσε, μετρικά, µε ένα ρωμαϊκό πόδι. Το έμβλημα προέρχεται από παράσταση ψηφιδωτού στην οικία του Ευστόλιου που βρίσκεται στο αρχαίο Κούριο και ανάγεται στις αρχές του 5ου π.χ. αιώνα). Η Γενική Συνέλευση της Σ.Α.Π.ΤΕ.ΠΑ.Κ. δύναται να αλλάξει ή τροποποιήσει τη σφραγίδα. 2. Κάθε µέλος της Σ.Α.Π.ΤΕ.ΠΑ.Κ μπορεί µε την εγγραφή του να προμηθευτεί ένα αντίτυπο του Καταστατικού. Το Διοικητικό Συμβούλιο είναι υποχρεωμένο να διαθέτει το καταστατικό σε ηλεκτρονική μορφή για σκοπούς εκτύπωσης. Οι ενδιαφερόμενοι μπορούν να πάρουν το ηλεκτρονικό κείμενο του καταστατικού µέσω ηλεκτρονικού ταχυδρομείου απευθυνόμενοι στην διεύθυνση της Σ.Α.Π.ΤΕ.ΠΑ.Κ ή από την ιστοσελίδα της Σ.Α.Π.ΤΕ.ΠΑ.Κ. 3. Άγνοια του Καταστατικού δεν δίνεται ως δικαιολογία για παράβασή του. 4. Πρόβλεψη ή διάταξη του παρόντος Καταστατικού αναφερόμενη σε ένα όργανο ισχύει για οποιονδήποτε άλλο που λειτουργεί κάτω από τις ίδιες συνθήκες και για το οποίο δεν έγινε ειδική πρόβλεψη. 5. Η Σ.Α.Π.ΤΕ.ΠΑ.Κ. δύναται να έχει δικό της λάβαρο. 6. Η Σ.Α.Π.ΤΕ.ΠΑ.Κ. ιδρύθηκε την 6 η Οκτωβρίου 2010 και ενεγράφη δυνάμει του περί Συντεχνιών Νόμου την (12 η Σεπτεμβρίου 2011). Υπογραφή Αιτητών 1. (Αναστάσιος Μερκούρης) 2. (Γιώργος Κωνσταντινίδης) 3. (Παύλος Χριστοδουλίδης) 4. (Λάζαρος Λαζαρής) 5. (Γεώργιος Φλωρίδης) 6. (Σάββας Σαββίδης) 7. (Βασίλειος Μεσαρίτης) Ημερομηνία (26/8/2011)


Οι ξηροί καρποί προστατεύουν τη γονιμότητα\nΤο σελήνιο ενισχύει παίζει καθοριστικό ρόλο στο αναπαραγωγικό σύστημα\nΈχετε αποφασίσει ότι πλέον είναι η κατάλληλη ώρα να αποκτήσετε απογόνους; Κάντε πιο αποδοτικές τις προσπάθειές σας, τρώγοντας ξηρούς καρπούς, κόκκινο κρέας, ψάρια και θαλασσινά.\nΕρευνητές από το Πανεπιστήμιο της Αδελαΐδας, με επικεφαλής τον καθηγητή Ray Rodgers και τον αναπληρωτή καθηγητή Hugh Harris, εξέτασαν το ρόλο που παίζει το αντιοξειδωτικό ιχνοστοιχείο σελήνιο στη γυναικεία γονιμότητα. Πιο συγκεκριμένα, διαπίστωσαν ότι το σελήνιο βοηθά στην ανάπτυξη υγιών ωοθυλακίων, τα οποία είναι υπεύθυνα για την παραγωγή ωαρίων.\nΕξαιρετικά καλές πηγές σεληνίου είναι οι ξηροί καρποί και ειδικά τα καρύδια, τα βραζιλιάνικα φιστίκια, τα πεκάν, τα κάσιους και τα μακαντέμια. Σημαντικές ποσότητες, όμως, βρίσκουμε στο κόκκινο κρέας, στα ψάρια και τα θαλασσινά, καθώς και στα δημητριακά, κυρίως τα ολικής άλεσης.\n«Μέχρι σήμερα γνωρίζαμε ότι το σελήνιο ενισχύει την ανδρική γονιμότητα, αλλά καμία έρευνα δεν είχε δείξει ότι αυτό το συστατικό θα μπορούσε να παίζει καθοριστικό ρόλο στο αναπαραγωγικό σύστημα των γυναικών», σχολίασε η Melanie Ceko, η οποία πήρε μέρος στην έρευνα στο πλαίσιο του διδακτορικού της.\nΤα αποτελέσματα της μελέτης δημοσιεύθηκαν στο περιοδικό «Metallomics».\nΜεγάλη ευεργετική δράση\nΤο σελήνιο δεν είναι πολύτιμο θρεπτικό συστατικό του οργανισμού, απλώς και μόνο επειδή ενισχύει τη γονιμότητα. Καταρχάς, παίζει σημαντικό ρόλο στην άμυνα του οργανισμού. Ως αντιοξειδωτική ουσία δεσμεύει τις ελεύθερες ρίζες που εισέρχονται στον οργανισμό ή παράγονται σε αυτόν, κάνοντας τα κύτταρα λιγότερο ευάλωτα σε λοιμώξεις και ιώσεις. Επιπλέον, η αυξημένη συγκέντρωσή του μειώνει την καταστροφική επίδραση του ήλιου στο δέρμα, καθώς έχει ισχυρή αντιοξειδωτική δράση, ενώ φαίνεται πως η επαρκής πρόσληψή του μας βοηθά να ελέγξουμε το στρες. Ωστόσο, θα πρέπει να γνωρίζουμε ότι η υπερβολική ποσότητά του στον οργανισμό μπορεί να είναι τοξική.


belomorska macedonia: Младина на Виножито – Νεολαία του Ουράνιου Τόξου\nΑναρτήθηκε από Αστερίκιος στις 11:11 μ.μ.\n"πρέπει να αγωνιστούν πραγματικά, όπως έκαναν κάποιοι παλαιότεροι"\nΑυτό περιμένουμε και οι υπόλοιποι - αντί να κρύβεστε πίσω από βιντεάκια στο διαδίκτυο να πάρετε πάλι τα όπλα όπως οι ήρωες σας.\nΣτέλνω το σχόλιό μου σε σας, αν και αφού αφορά το Ουράνιο Τόξο και τη Νόβα Ζόρα έπρεπε να το στείλω σ΄αυτήν. Δεν το έκανα όμως γιατί όταν διανοήθηκα να το κάνω απογοητεύτηκα. Το σχόλιό μου θα αφορούσε τον κακό χειρισμό του θέματος των δημοτικών εκλογών από την ηγεσία.\nΗ δυνατότητα των σχολίων δίνει την ευκαιρία ζωντανού διαλόγου, κάτι το οποίο, κατά την ταπεινή μου γνώμη, έπρεπε να αξιοποιήσει το ΟΤ. Είναι η μεγάλη δυνατότητα που μπορούσε να βγάλει το ΟΤ από την απομόνωση. Μπαίνοντας όμως στα σχόλια της εφημερίδας διαπίστωσα ένα επίπεδο, όχι απλώς πολύ χαμηλό, αλλά και κατώτερο του ανεκτού. Λυπάμαι που θα το πω -και θέλω να ξέρετε ότι είμαι συμπαθών- αλλά ένιωσα πως θα πετούσα το σχόλιό μου σε έναν σκουπιδοτενεκέ. Νομίζω ότι το ίδιο θα έκανε και κάθε άνθρωπος που σέβεται τον εαυτό του. Και δεν είναι μόνο ότι δεν αξιοποιούν τη δυνατότητα του μέσω ιντερνέτ ζωντανού διαλόγου αλλά και δημιουργούν πολύ κακή εικόνα για το κόμμα. Αν αυτό είναι το επίπεδο της ηγεσίας του κόμματος τότε είναι ολοφάνερη και η αιτία της συνεχούς μείωσης της απήχησής του στην ελληνική κοινωνία. Αν δεν μπορούν να ανταποκριθούν στις απαιτήσεις του ζωντανού διαλόγου ας αρκεστούν στον μονόλογο και ας καταργήσουν τη δυνατότητα των σχολίων. Ούτως ή άλλως αυτός ο ζωντανός διάλογος γίνεται σε αρκετά καλό επίπεδο από το παρόν μπλοκ, όπως και από αυτό του Ίλιντεν και του Αμπεσένταρ. Οι νεολαίοι καλό είναι να προσέχουν με ποιόν δάσκαλο θα πάνε, γιατί, όπως λέει και ο λαός μας, με όποιον δάσκαλο θα πας τέτοια γράμματα θα μάθεις. Ευχαριστώ.\n2 Φεβρουαρίου 2011 - 9:43 π.μ.\nΡε παιδιά, αφήστε την νεολαία να βρει τον δρόμο της... αν τον ψάχνει. σε δυο μήνες έχουμε απογραφή πληθυσμού. Το Ουράνιο Τόξο τι μας συμβουλεύει? Τι ενέργειες έχει κάνει σχετικά με αυτό και τι στάση κρατάει? Θα επιδιώξει να καταγραφούμε και απο άποψη γλώσσας και εθνικής καταγωγής... ή θα το ρίξουμε στα πανηγύρια...\nΕμείς σε αυτό εδω το blog δεν υπήρξαμε ποτέ αντίθετοι στην ύπαρξη του κόμματος του Ουράνιου Τόξου, κάθε άλλο! Δεν μπορούμε όμως να ανεχτούμε ως Μακεδόνες αυτή την κοροϊδία που προέρχεται από την μόνιμη ηγεσία του κόμματος. Ακόμα και η προσπάθεια που γίνεται αλλαγής προσώπων σε ηγετικές θέσης τα τελευταία 2 χρόνια και η μεθοδευμένη προβολή τους, δεν έχουν αλλάξει ούτε το ύφος ούτε το ήθος της αποδεδειγμένα αποτυχημένης πολίτικης του κόμματος. Το κόμμα Ουράνιο Τόξο παραμένει βουβό και ανύπαρκτο στην τοπική πολιτική σκηνή της Μακεδονίας, και πανελλήνια. Γιατί υπάρχει, άραγε;\n2 Φεβρουαρίου 2011 - 4:02 μ.μ.\nΕχει και η Ελλάδα τους οικονοµικούς µετανάστες της, οι οποίοι µετακοµίζουν στο Σαντάνσκι αναζητώντας χαµηλότερο κόστος ζωής αλλά και επιχειρηµατικές ευκαιρίες\nΑΠΟΣΤΟΛΗ: ΓΙΩΡΓΟΣ ΧΆΤΣΙΟΣ ΦΩΤΟΓΡΑΦΊΕΣ: ΓΙΩΡΓΟΣ ΓΙΆΚΟΥΜΙΔΗΣ\nΑπό το ψαροχώρι της Νέας Μηχανιώνας Θεσσαλονίκης µετακόµισε στο Σαντάνσκι της Βουλγαρίας, όπου άνοιξε ελληνική ταβέρνα, µεσπεσιαλιτέ αρνί σούβλας. Ο Αλέξανδρος Σαραφίδης, εκτός από ιδιοκτήτης καταστήµατος, εκµεταλλεύεται και ένα ξενοδοχείο στην πόλη της Νότιας Βουλγαρίας, όπου ρίζωσε για τα καλά µαζί µε δεκάδες άλλους Ελληνες.\nΗ οικογενειακή βιοτεχνία παραγωγής χαρτικών ειδών στη Θεσσαλονίκη δεν πήγαινε καλά, ο ανταγωνισµός και οι ακάλυπτες επιταγές τον «έπνιγαν» και στα τέλη της δεκαετίας του ‘90 πήρε τη µεγάλη απόφαση. Εφυγε οριστικά για τη Βουλγαρία, όπου χρόνο µε τον χρόνο κατάφερε να σταθεί και πάλι όρθιος. «Το µετάνιωσα που δεν έφυγα νωρίτερα. Οι δουλειές πηγαίνουν αρκετά καλά, η ζωή εδώ είναι ήρεµη, γενικά είµαι ευτυχισµένος. ∆εν βλέπω τον λόγο να επιστρέψω στην Ελλάδα», είπε στα «ΝΕΑ». Η ταβέρνα «Αλέξανδρος», που βρίσκεται στον κεντρικό πεζόδροµο της µικρής βουλγαρικής πόλης των 35.000\nπερίπου κατοίκων, αποτελεί το ελληνικό άτυπο «προξενείο», αφού όσοι ταξιδεύουν εκεί για ψώνια την επισκέπτονται και ενηµερώνονται από τον κ. Σαραφίδη για οτιδήποτε.\n«Η Θεσσαλονίκη απέχει πλέον µία ώρα περίπου µε το αυτοκίνητο, ενώ στα σύνορα περνάς µόνο µε την επίδειξη της ταυτότητας. Εδώ υπάρχουν ακόµα επαγγελµατικές ευκαιρίες, αρκεί κάποιος να τις αναζητήσει», υπογραµµίζει.\nΣτο εστιατόριο και στο ξενοδοχείο ο 60χρονος επιχειρηµατίας απασχολεί 10 βούλγαρους υπαλλήλους, ενώ, όπως λέει, εκτός από χρήµατα απέκτησε φίλους και γνωστούς σε όλη την Ελλάδα, καθώς εκατοντάδες συµπατριώτες περνούν κάθε µήνα από το εστιατόριο και το ξενοδοχείο.\nΤΟ ΚΟΣΤΟΣ ΖΩΗΣ στη γειτονική Βουλγαρία είναι σηµαντικά χαµηλότερο σε σχέση µε την Ελλάδα. Αυτός είναι ο βασικός λόγος που οδήγησε συνταξιούχους, κυρίως από περιοχές της ελληνοβουλγαρικής µεθορίου, να επιλέξουν να εγκατασταθούν στη Βουλγαρία.Ο 72χρονος συνταξιούχος Χρήστος Ιγνατίου ξεκίνησε µια «δεύτερη» ζωή στη Βουλγαρία, όπου εγκαταστάθηκε µόνιµα πριν από 10 περίπουχρόνια, µετά τον θάνατο τηςσυζύγου του. «Με τη σύνταξη των 500 περίπου ευρώ στην Ελλάδα θα περνούσα δύσκολα. Οµως εδώ είµαι “προνοµιούχος”, αν σκεφθείκανείς ότι οι περισσότερες συντάξεις στη Βουλγαρία δεν ξεπερνούν τα 100 ευρώ». Ο «υψηλοσυνταξιούχος» στη Βουλγαρία Ελληνας από το Αγιοχώρι Σερρών έχει την ευχέρειανα ζει πολύ καλά στην πόλη Σαντάνσκι. Μια φορά τον µήνα επισκέπτεται το χωριό του για να εισπράξει τη σύνταξη.\n«Οι φίλοι µου στην Ελλάδα µου λένε ότι ξανάνιωσα. Αποφάσισα να ζήσω τα υπόλοιπα χρόνια “ζωντανά” µακριά από την Ελλάδα,παρά να µελαγχολώ µε αναµνήσεις. Αλλωστε τα χρήµατα της σύνταξης µουτο επιτρέπουν», λέει στα «ΝΕΑ».\n∆ιαφορετική είναι η περίπτωση του συνταξιούχου του ΙΚΑ Χάρη Χατζόπουλου από τη Σκοτούσα Σερρών.\nΑπό το 1975 είχε επισκεφθεί εκατοντάδες φορές τηΒουλγαρία για δουλειές και γιααναψυχή, σε σηµείο που τηχαρακτήριζε δεύτερη χώρα του.\nΠροτού βγει στη σύναξη εµπορευόταν ρύζιαπό τον Νοµό Σερρών και, όπως λέει, γνωρίζει κάθε γωνιά της Βουλγαρίας, από ταχιονοδροµικά κέντρα του Μπάνσκοκαι του Παµπόροβο µέχρι τις παραλίες της Μαύρης Θάλασσας. Ταξιδεύει πολύ συχνά στη γειτονική χώρα, αφού, όπως λέει, µετα 750 ευρώ σύνταξη τον µήνα περνάει πολύ καλύτερα. «Πριν καθιερωθεί ο έλεγχος στα σύνορα µε τις ταυτότητες, είχα αλλάξει 8 διαβατήρια, αφού γέµιζαν από σφραγίδες. Ταξιδεύω σε όµορφα µέρη και στις δύο χώρες αντί να κλειστώ σε κάποιο καφενείο και αυτό µε ικανοποιεί», υπογραµµίζει.\n2 Φεβρουαρίου 2011 - 6:05 μ.μ.\nολοι όσοι έχουν όρεξη και ικανότητες να αγωνισθούν για την υπόθεση των μακεδόνων της ελλάδος μπορούσαν και μπορούν να το κάνουνε με πολλαπλούς τρόπους..\nείτε σε πολιτιστικό είτε σε πολιτικό επίπεδο..\nακόμα και στο διαδίκτυο..\nούτε αυτό δυστυχώς δεν το βλέπουμε πλέον..\nξεκολλήστε , η ιδιοτέλεια και η αμετροέπεια σας έχει ξεπεράσει κάθε όριο..\nγια αυτό έχετε απομονωθεί από τους μακεδόνες...\nόσοι μπορούν να οδηγήσουν σε άνοδο ένα κίνημα μπορούν να το κάνουν από κάθε είδους φορέα..\nόμως με μυθολογικές αναμνήσεις αυτό δεν γίνεται...\nΤιμά την Τετάρτη τη μνήμη των Τσιγγάνων\nΤρίτη 1 Φεβρουαρίου 2011 [ 21:26 ]\nΤσιγγάνικος γάμος στην Αθήνα\nΤσιγγάνικος γάμος στην Αθήνα Η «Ελευθερία», η ταινία του Τόνι Γκάτλιφ η οποία παρουσιάζει τις διώξεις των Τσιγγάνων κατά τον Β΄ Παγκόσμιο Πόλεμο, προβλήθηκε σήμερα το Ευρωπαϊκό Κοινοβούλιο, την παραμονή της τελετής στη μνήμη των χιλιάδων Αθίγγανων, Ρομά, και Μανούς που έπεσαν θύματα γενοκτονίας από τους ναζί.\n«Εκανα μια ταινία, σαν ένα φως μικρό σαν κερί αλλά που μπορεί να φωτίσει μέχρι τον Καναδά», σχολίασε ο Γάλλος σκηνοθέτης, η μητέρα του οποίου ήταν Τσιγγάνα και ο πατέρας του Καβύλος (νομάδας από την Αλγερία). «Ηξερα καλά ότι δεν θα άλλαζα τον κόσμο, όμως τουλάχιστον θα μας άκουγαν», πρόσθεσε, ευτυχής για τα 350.000 εισιτήρια που έχει κόψει στη Γαλλία η ταινία του, η οποία βασίζεται σε μια αληθινή ιστορία.\nΤην Τετάρτη, η ολομέλεια του Ευρωπαϊκού Κοινοβουλίου στις Βρυξέλλες θα τιμήσει τη μνήμη των Τσιγγάνων, με την ευκαιρία της επετείου από την απελευθέρωση, το 1945, του στρατοπέδου Αουσβιτς-Μπίρκεναου από τα σοβιετικά στρατεύματα. Την περασμένη Πέμπτη, με την ευκαιρία της Διεθνούς Ημέρας του Ολοκαυτώματος, το γερμανικό κοινοβούλιο είχε για πρώτη φορά τιμήσει τη γενοκτονία των Τσιγγάνων.\nΜε τη σειρά του, το Ευρωπαϊκό Κοινοβούλιο θα τιμήσει τη μνήμη των ανθρώπων «που είχαν για καιρό λησμονηθεί από τη συλλογική μνήμη», όπως δήλωσε η Ευρωβουλευτής των Οικολόγων, Κάθριν Γκρεζ, η οποία έχει πάρει πολλές πρωτοβουλίες υπέρ των Ρομά και των "Πλανόδιων».\n2 Φεβρουαρίου 2011 - 7:05 μ.μ.\nΑνώνυμε 6:18, οπωσδήποτε ο καθένας μπορεί να αγωνιστεί με τον τρόπο του και από οποιοδήποτε πεδίο, αλλά την οργάνωση, την οικονομική ενίσχυση, την αναγνωρισημότητα ως μακεδονική οργάνωση την έχει ΜΟΝΟ το κόμμα. Όλοι οι άλλοι είναι freelance αγωνιστές και φυσικά δεν μπορεί κανείς να τους κατηγορήσει ότι δεν κάνουν αρκετά, αφού δεν υπάρχουν γι’ αυτούς συντονισμένες ενέργειες με κάποια οργάνωση. Το κόμμα όμως απλά μας δουλεύει όλους ότι τάχα «αγωνίζεται».... Η, τουλάχιστον, αυτό γράφουν στην Νόβα Ζόρα ότι κάνουν! Εάν κάποιους Μακεδόνες τους ικανοποιεί αυτή η κατάσταση, δεν σημαίνει ότι οι υπόλοιποι δεν πρέπει να εκφράζουν την δυσαρέσκεια τους, αφού το κόμμα εκπροσωπεί τους Μακεδόνες και όχι μόνο κάποιους ιδεολογικούς του οπαδούς. Το κόμμα είναι εθνικό και όχι ιδεολογικο-πολιτικό και ως τέτοιο θα έπρεπε να αγωνίζεται.\nΠάντως, είναι άδικο να καταλογίζονται ίδιες ευθύνες στους μεμονωμένους αγωνιστές με τα στελέχη του κόμματος, για την κακή πορεία του αγώνα για την υπόθεση των δικαιωμάτων των Μακεδόνων στην Ελλάδα!\nΑνώνυμε 2/2/11- 6:18 με κάνεις και επανέρχομαι. Το τι θα πουν οι επικριτές σας και τι θα πείτε εσείς γι’ αυτούς έχει μικρή σημασία μπροστά σε αυτό που λέει η ίδια η πραγματικότητα. Και δυστυχώς για εσάς, και κυρίως για το ουράνιο τόξο, η πραγματικότητα δικαιώνει τους επικριτές σας. Απ’ ότι κατάλαβα έχετε πετάξει έξω εκείνους που τράβηξαν το μεγάλο ζόρι τα πρώτα χρόνια και τα πήγαν πολύ καλύτερα από εσάς στην ηγεσία του κόμματος. Και το χειρότερο ότι παρά την πολύ κακή πορεία του κόμματος δεν τους καλέσατε στο συνέδριο αναδιοργάνωσης. Έτσι τους αναγκάσατε να κάνουν την κριτική τους δημοσίως. Αφού όπως λές έχουν απομονωθεί από τους Μακεδόνες, ποιος ο λόγος να μη τους καλέσετε? Θα ήταν απομονωμένοι μέσα στο κόμμα και η ζημιά για εσάς και το κόμμα θα ήταν μικρότερη. Άρα για κάποιο λόγο τους φοβάστε. Αυτό από μόνο του είναι αρκετό να δημιουργήσει υποψίες για τα κίνητρά σας. Και τέλος πάντων απορώ, δεν υπάρχουν κάποιοι σώφρονες εκεί μέσα να αντιδράσουν σωστά? Δεν βλέπουν που οδηγείται το κόμμα? Πάρτε και λίγο σοβαρά τις παρατηρήσεις των άλλων. Δεν τις κάνουν όλοι από κάποια προκατάληψη εναντίον σας. Πολύ εύστοχη η παρατήρηση προηγούμενου σχολιαστή για την πολιτική σχολίων της εφημερίδας σας. Δημιουργεί μια εικόνα κάθε άλλο παρά καλή για εσάς. Ούτε σε ποδοσφαιρικά μπλοκ δεν παρατηρούνται τέτοια χάλια. Ή βάλτε κάποιο σοβαρό άτομο να το διαχειριστεί ή καταργήστε το.\n3 Φεβρουαρίου 2011 - 10:06 π.μ.\nκανένα δικαίωμα ΑΠΟΚΛΕΙΣΤΙΚΟΤΗΤΑΣ κομματικής εκπροσώπησης των Μακεδόνων δεν έχει το Ουράνιο Τόξο...\nόπως συμβαίνει με όλα τα κόμματα , εθνοτικά και μη , όσοι διαφωνούν ιδρύουν άλλα κόμματα...\nαυτό το βλέπουμε και στο μακεδονικό κράτος στο οποίο οι αλβανοί εκφράζονται και ΕΚΠΡΟΣΩΠΟΥΝΤΑΙ από 3-4 αλβανικά κόμματα...\nγια αυτό η άποψη που λέει ότι αν είμασταν εμείς στην ηγεσία το μακεδονικό κίνημα θα είχε ανοδική πορεία είναι αβάσιμη και μίζερη...\nόσοι λοιπόν ενδιαφέρονται για την μακεδονική εκπροσώπηση ΜΕΡΙΔΑΣ Μακεδόνων , μπορούν ελεύθερα να ιδρύσουν κόμμα και να καταθέσουν στον μακεδονικό λαό το πρόγραμμά τους...\nοι μακεδόνες της ελλάδος ελεύθερα τότε θα μπορούν να επιλέξουνε..\n3 Φεβρουαρίου 2011 - 10:55 π.μ.\nΣΗΦΗΣ ΠΟΛΥΜΙΛΗΣ | Πέμπτη 3 Φεβρουαρίου 2011\n«Δεν θα γίνεις Ελληνας ποτέ, Αλβανέ, Αλβανέ»... Θα θυμάστε ασφαλώς το αλήστου μνήμης σύνθημα που κυριαρχούσε πριν από μερικά χρόνια από διάφορους ελληναράδες. Δεν ξέρω αν το συνειδητοποιούν, αλλά με την απόφασή τους οι δικαστές του ΣτΕ που έκριναν αντισυνταγματικό τον νόμο για την απόδοση της ελληνικής ιθαγένειας, άρα και τη συμμετοχή τους στις δημοτικές εκλογές, νομιμοποιούν απολύτως αυτή την παράλογη λογική...\nΤην ώρα που σε όλες σχεδόν τις ευρωπαϊκές χώρες είναι αρκετή η μόνιμη διαμονή για να έχει κάποιος δικαίωμα ψήφου στις τοπικές εκλογές, οι κύριοι δικαστές επαναφέρουν το «δίκαιο του αίματος», με επιχειρήματα μάλιστα που μας παραπέμπουν σε άλλες εποχές.\nΠοιος και πώς θα κρίνει αν υπάρχει «η προϋπόθεση του δεσμού προς το ελληνικό έθνος»; Πόσα χρόνια, ή μήπως αιώνες, χρειάζονται σύμφωνα με τους δικαστές μας για να διαπιστωθεί αυτός ο δεσμός; Και σε ποια ζυγαριά θα μετράμε αν οι αιτούντες πολιτογράφηση «αποδέχονται εθελουσίως τις αξίες που συνάπτονται προς τον Ελληνισμό και την εντεύθεν απόκτηση ελληνικής συνειδήσεως»;\nΜήπως θα τους βάζουμε να απαντούν σε ειδικά τεστ για το αν ασπάζονται τα κυρίαρχα ελληνοχριστιανικά ιδεώδη μας; Επιστρέφουμε δηλαδή, σύμφωνα με τη λογική των δικαστών, στην εποχή που όποιος δεν συμφωνεί με το «Πατρίς, Θρησκεία, Οικογένεια» δεν είναι Ελληνας;\nΑν οι κορυφαίοι, κατά τεκμήριον, δικαστές της χώρας υιοθετούν τέτοιου είδους βαθιά συντηρητικές αντιλήψεις, πώς περιμένουμε να αντιδράσουν οι απλοί πολίτες; Αν οι δικαστές θεωρούν μετανάστες που ζουν εδώ 10, 20 ή και παραπάνω χρόνια ή παιδιά που έχουν γεννηθεί εδώ και ο μόνος ουσιαστικά τόπος που ξέρουν είναι η Ελλάδα πολίτες β' κατηγορίας, γιατί να μας εντυπωσιάζουν φαινόμενα ρατσισμού ή ξενοφοβίας που βλέπουμε γύρω μας;\nΑν η στοιχειώδης προσπάθεια ενσωμάτωσης μιας μερίδας μεταναστών, που αποδεδειγμένα αποτελούν κομμάτι της κοινωνίας μας, δεν μπορεί να προχωρήσει, τότε το τεράστιο αυτό πράγματι πρόβλημα που μας ταλανίζει χρόνια, όχι απλώς δεν πρόκειται να λυθεί, αλλά θα μας δημιουργεί όλο και περισσότερα προβλήματα...\nτάδε έφη SPY Πέμπτη, 3 Φεβρουαρίου 2011 ,\nΈνας από αυτούς τους "επαΐοντες" μαϊντανούς είναι και το πνευματικό τέκνο της "show biz"-γλίτσας που ακούει στο όνομα Πέτρος Κωστόπουλος. Ο Θέμος Αναστασιάδης, γνωστός και με το παρατσούκλι "Ο Κομιστής". Ο οποίος σε σημερινό άρθρο στην εφημερίδα του, φόρεσε την ακαδημαϊκή ιδιότητα του Συνταγματολόγου και έτσι ενέκρινε υπεύθυνα την απόφαση ενός επταμελούς τμήματος του ΣτΕ (και όχι της ολομέλειας) να χαρακτηρίσει αντισυνταγματικό τον νόμο για την ιθαγένεια των μεταναστών.\nΤη νομική ανάλυση το θέματος θα την αφήσουμε σε κάποιον πραγματικό ειδικό, όπως τον "Χασοδίκη" στο πολύ ενδιαφέρον άρθρο του "Σανγκουίνια".\nΌσον αφορά τώρα το άρθρο του Κομιστή, αυτό καθαυτό, τα επιχειρήματα καφενείου που χρησιμοποιεί δεν διαφέρουν σε τίποτα από τις γραμμένες -ως επί το πλείστον- σε greeklish ρατσιστικές, συνωμοσιολογικές και ακροδεξιές αρλούμπες εν είδει σχολίων, που διαβάζουμε εδώ και χρόνια από το σχετικό ανορθόγραφο περιθώριο που αλυχτάει "εθνικοπατριωτικά" στο διαδίκτυο.\n"Βάζουν πρώτα τους ξένους και μετά τους Έλληνες", "κυβερνάει ο Σύριζα", "η Ελλάδα ισλαμοποιείται" και άλλα τέτοια φαιδρά, κινδυνολογικά και ακροδεξιώς οργασμικά, που προκαλούν την απορία για το ποιός αντέγραψε ποιόν. Οι ηλίθιοι τον Κομιστή, ή ο Κομιστής τους ηλιθίους;\n3 Φεβρουαρίου 2011 - 12:27 μ.μ.\nΔεν πρόκειται πάντως για καινούργιο φαινόμενο. Η φτηνιάρικη χυδαιότητα του Κομιστή στην αρθρογραφία του έχει ένα "αξιοσέβαστο" ιστορικό, το οποίο είχε αποκορυφωθεί με το περήφανο γιαούρτωμά του.\nΠχ. για την ταινία "Η λίστα του Σίντλερ", που είχε να κάνει με τους Εβραίους του ολοκαυτώματος, είχε γράψει: "Έχετε να χάσετε τέσσερις ολόκληρες ώρες; Να πάτε να δείτε τη 'Λίστα του Σίντλερ'. Μέχρι και τα ελάχιστα γυμνά που έχει είναι φούρνου"\nΠως γίνεται να κόπτεται κάποιος τόσο πολύ για "το καλό της πατρίδας", όταν το όνομα του ιδίου αποτελεί εμπράκτως ένα από τα ιστορικά πια παραδείγματα της Διαφθοράς σε αυτής τη χώρα, δηλαδή του Νο1 παράγοντα που οδήγησε τον τόπο στην κατρακύλα που βιώνουμε σήμερα.\nΟ Κομιστής, ή αλλιώς το corruption-symbol των αρχών του 21ου αιώνα στην Ελλάδα, ή αλλιώς η ενσάρκωση της διεφθαρμένης δημοσιογραφίας που συναλλάσσεται με κυβερνήσεις για να ξεπλύνει βρώμικο χρήμα, είναι ο τελευταίος που δικαιούται να μιλήσει για "το καλό της πατρίδας" και μάλιστα βάλλοντας, αυτός και η ρυπαρή κιτρινοφυλλάδα του, εναντίον των μόνων αθώων σε αυτή τη βρώμικη υπόθεση. Τους μετανάστες.\n"Ο πατριωτισμός/εθνικισμός είναι το τελευταίο καταφύγιο των απατεώνων"\nΑς ρωτούσε τουλάχιστον σε εκείνα τα πολιτισμένα ευρωπαϊκά κράτη, που έτρεχε κουβαλώντας τα αγνώστου προελεύσεως 5,5 εκατομμύρια στις μαύρες σακούλες, αν το "δίκαιο του αίματος", που επικαλείται το ΣτΕ, αποτελεί το ΜΟΝΑΔΙΚΟ κριτήριο για την αναγνώριση του δικαιώματος ψήφου, ή ισχύει και το δίκαιο του εδάφους....\nΟταν στην υπερεθνικιστική Ελλάδα κοινό αίμα ελληνικό δεν έχει κανένας έλληνας πολίτης...!!!\nκαι πρωταρχικά ο κατάμαυρος χρυσαυγίτης Αρχηγός...\nΣΤΑΥΡΟΣ Π. ΨΥΧΑΡΗΣ |\nΑν σήμερα υπάρχει ανεργία, εν πολλοίς αυτή οφείλεται στο ότι εκατοντάδες χιλιάδες αλλοδαποί απασχολούνται σε κάθε είδους εργασία- κατά προτίμηση στα αληθώς βαρέα και ανθυγιεινά επαγγέλματα.\nΠρέπει κάποια στιγμή να σοβαρευτούμε. Δεν γίνεται και το κρέας απείραχτο και ο σκύλος χορτάτος...\n3 Φεβρουαρίου 2011 - 1:13 μ.μ.\nΑποψη: Το έθνος είναι ζωντανό σύνολο\nΤο Συμβούλιο της Επικρατείας έχει καταγραφεί στη θεσμική μνήμη του ελληνικού νομικού κόσμου ως ένα φιλελεύθερο, ανοιχτό στα κελεύσματα των καιρών, δικαστήριο. Ας ελπίσουμε ότι η απόφαση 350/2011 του Δ΄ Τμήματός του, με την οποία παραπέμπεται στην Ολομέλεια το ζήτημα της συνταγματικότητας του νόμου 3838/2010 είναι μια κακή παρένθεση και ότι η επερχόμενη απόφαση της ολομέλειας του Δικαστηρίου θα τιμήσει την ιστορία του ΣτΕ. Δυσκολεύομαι να σκεφτώ, αλήθεια, πώς ο Ελληνας δικαστής το 2011 συνάγει ότι είναι υποχρέωση του νομοθέτη «να διαφυλάσσει την εθνική ομοιογένεια» -σαν η εθνική ομοιογένεια να είναι ένα νομικό μέγεθος- ή ακόμη περισσότερο ότι «αποσυντίθεται η έννοια του έθνους» μέσω διατάξεων τού εν λόγω νόμου, σαν να δύνανται οι νόμοι να διαλύουν τα έθνη. Η απόφαση αυτή, πριν και πέρα από πολλά άλλα, δείχνει μια υπαρξιακή ανασφάλεια που οδηγεί τους δικαστές στην προφανώς ατυχή διαπίστωση πως το έθνος είναι ένα στατικό νομικό μέγεθος στο όνομα του δικαίου του αίματος. Το έθνος -το ελληνικό έθνος εν προκειμένω- είναι μια ζωντανή συλλογικότητα, η οποία χρωστά τη δύναμή της στην κινητικότητά της. Πάντα κάποιοι «νέοι» θα μπαίνουν και κάποιοι «παλιοί» θα βγαίνουν. Αλήθεια, λίγοι Ελληνες έγιναν Αμερικανοί; Αυτό διδάσκει η ιστορία της μετανάστευσης προς την Ελλάδα και της αποδημίας από την Ελλάδα. Αν στερήσουμε στους «νέους», εν προκειμένω στη δεύτερη μεταναστευτική γενιά, την αυτοδίκαιη δυνατότητα συμπερίληψης στον ελληνικό λαό μετά έξι χρόνια παρακολούθησης του ελληνικού σχολείου, απλώς στερούμε από την πολιτική μας κοινότητα μια μεγάλη δύναμη αναζωογόνησης, η οποία έχει αποδειχθεί σωσίβιο για τα περισσότερα από τα κράτη που διαχειρίστηκαν το μέλλον μειζόνων μεταναστευτικών πληθυσμών. Πάντα η Ιστορία έχει κάτι να διδάξει, ακόμη και αυτήν την πλειοψηφία των δικαστών του Δ΄ Τμήματος του ΣτΕ.\n*Πρόεδρος της Ελληνικής Ενωσης για τα Δικαιώματα του Ανθρώπου, πανεπιστημιακός.\n3 Φεβρουαρίου 2011 - 5:15 μ.μ.\nHμερομηνία : 03-02-11\nΚομισιόν: Ορατή η πορεία προς μια ολοκληρωμένη οικονομική διακυβέρνηση\nΠρος μια ολοκληρωμένη οικονομική διακυβέρνηση οδεύει έως το καλοκαίρι η Ευρωπαϊκή Ένωση, με βάση τα όσα ανέφερε σήμερα από τις Βρυξέλλες, ο Αμαντέου Αλταφάζ, εκπρόσωπος του Επιτρόπου οικονομίας, Όλι Ρεν.\nΕρωτηθείς κατά την τακτική ενημέρωση προς τον Τύπο στις Βρυξέλλες, ποια είναι η θέση της Ευρωπαϊκής Επιτροπής για το «σύμφωνο ανταγωνιστικότητας» που προωθούν η Γερμανία και η Γαλλία, ο κ. Αλταφάζ απάντησε ότι το εν λόγω σύμφωνο περιλαμβάνει πολλά στοιχεία από τις προτάσεις περί οικονομικής διακυβέρνησης που έχει καταθέσει η Ευρωπαϊκή Επιτροπή τους τελευταίους μήνες.\nΟ Αλταφάζ, εμμέσως πλην σαφώς, δήλωσε ότι οι γαλλογερμανικές προτάσεις είναι στο ίδιο μήκος κύματος με την ετήσια έκθεση για την ανταγωνιστικότητα στην ΕΕ που πρόσφατα παρουσίασε η Επιτροπή, καθώς και με το νομοθετικό πακέτο για την οικονομική διακυβέρνηση, τη βελτίωση της μακροοικονομικής ισορροπίας και της ανταγωνιστικότητας των κρατών μελών που παρουσίασε τον περασμένο Σεπτέμβριο.\n«Η χρηματοπιστωτική κρίση και η κρίση χρέους στην ευρωζώνη απέδειξαν ότι δεν αρκεί η επιτήρηση των δημόσιων οικονομικών των κρατών μελών, αλλά παράλληλα χρειάζεται ο συντονισμός των οικονομικών πολιτικών τους», ανέφερε ο εκπρόσωπος της Επιτροπής και πρόσθεσε λέγοντας: «χρειάζεται ένας αποτελεσματικός μηχανισμός, ο οποίος, όταν κρίνεται απαραίτητο, θα επιβάλει κυρώσεις στα κράτη μέλη που δεν σέβονται τις δεσμεύσεις τους έναντι της ΕΕ».\nΚαταλήγοντας, ο κ. Αλταφάζ δήλωσε ότι στόχος είναι οι νομοθετικές προτάσεις της Επιτροπής για την οικονομική διακυβέρνηση στην ΕΕ, να έχουν εγκριθεί έως το καλοκαίρι (από το Συμβούλιο της ΕΕ και το Ευρωπαϊκό Κοινοβούλιο) και να εφαρμοστούν λίαν συντόμως στα κράτη μέλη.\n3 Φεβρουαρίου 2011 - 5:58 μ.μ.\nΑνώνυμε 3/2/11 - 10:55\nΟι Αλβανοί στη Μακεδονία των Σκοπίων έχουν 3 κόμματα αλλά παίρνουν το σύνολο σχεδόν των αλβανικών ψήφων. Εσείς παίρνετε 5 χιλιάδες και λες στους άλλους να κάνουν άλλο κόμμα? Ήθελα να ήξερα αν αυτή είναι άποψη του ουράνιου τόξου ή προσωπική σου. Αν είναι του ουράνιου τόξου τότε είναι προφανές γιατί δεν πάει καλά.\n3 Φεβρουαρίου 2011 - 6:00 μ.μ.\nΕρώτηση υπέβαλε προς τον Υπουργό Οικονομικών κ. Γ. Παπακωνσταντίνου, ο Βουλευτής του ΛΑ.Ο.Σ. κ. Ηλίας Πολατίδης σχετικά με την χορηγία της Εθνικής Τραπέζης της Ελλάδος σε ανθελληνική τηλεοπτική σειρά.\nΘύελλα αντιδράσεων προκάλεσε το πρώτο επεισόδιο της ιστορικής τηλεοπτικής σειράς «1821 - Η γέννηση μιας ιδέας» (ο αρχικός τίτλος ήταν το ανιστόρητο «1821 – Η γέννηση ενός Έθνους»!) που προβλήθηκε προ ολίγων ημερών από την τηλεόραση του ΣΚΑΪ. Σύμφωνα με διαμαρτυρίες εκατοντάδων τηλεθεατών, καθηγητών, ιστορικών, δημοσιογράφων κ.λπ. οι οποίες διοχετεύθηκαν στο διαδίκτυο και στα ΜΜΕ, η εν λόγω τηλεοπτική σειρά παραποιεί την Ιστορία του Ελληνικού Έθνους συντονισμένη πλήρως με τις επιταγές των υποστηρικτών της παγκοσμιοποιήσεως για πλήρη απόδομηση των Εθνών-κρατών! Εμφανίζει το Ελληνικό Έθνος να γεννάται κατά την περίοδο του 1821 (αγνοώντας προκλητικά την μακραίωνη προηγούμενη ιστορία και συνέχειά του), αποθεώνει την Οθωμανική Αυτοκρατορία, σχεδόν υβρίζει ιστορικές μορφές του Ελληνισμού όπως ο Κολοκοτρώνης κ.λπ.! Συντελεστές της σειράς είναι γνωστά άτομα για τις νεοταξικές και ανθελληνικές τους θέσεις όπως ο κ. Θ. Βερέμης (επιστημονικός σύμβουλος) και ο κ. Π. Τατσόπουλος (παρουσιαστής).\nοι ανθέλληνες ελληνομέτρες στις επάλξεις...\nόλα τα σημερινά έθνη αποδέχονται ότι γεννήθηκαν τον 18-19 αιώνα..\nεξαίρεση το πολιτιστικά ανύπαρκτο αλλά ιδεολογικά ισχυρό ελληνικό έθνος...\nτο κοινό αίσθημα κ. πολατίδη δεν το εκφράζουν οι ακροδεξιοί ψηφοφόροι σας ...\n3 Φεβρουαρίου 2011 - 6:10 μ.μ.\nΕσείς που χαντακώσατε το Ουράνιο Τόξο λέτε σ εκείνους που το ίδρυσαν να κάνουν άλλο κόμα?\nΑυτό αν δεν είναι γαϊδουριά τότε τι είναι? Μ αυτά που λες επιβεβαιώνεις τις κατηγορίες που σας φορτώνουν.\nΔεν ξέρω αν θέλουν να επιστρέψουν, αλλά αν θέλουν έχετε χρέος να τους ζητήσετε συγνώμη και να τους καλέσετε. Αλλιώς θα χάσετε και άλλους οπαδούς σας.\n3 Φεβρουαρίου 2011 - 6:11 μ.μ.\nβρέ υποστήριξη από τους αντιμακεδόνες, ακροδεξιούς εθνικιστές...\nτυχαίο... δεν νομίζω...\nκροκοδείλια δάκρυα από οπαδούς του πλεύρη και του καρατζαφύρερ...\n3 Φεβρουαρίου 2011 - 7:52 μ.μ.\nEνδιαφερουσες παρατηρησεις , που θα ηθελα να τις συζητησουμε απο κοντα στο συνεδριο που θα κανει η μακεδονικη σας οργανωση στην Θεσσαλονικη/Σολουν πατωντας στα βηματα της ΕΜΕΟ και δεν εχει κανει το Ουρανιο Τοξο\n15 Μαρτίου 2011 - 7:40 μ.μ.


Σχέσεις ΕΕ - Ην. Βασιλείου: η Επιτροπή τηρεί την υπόσχεσή της να διασφαλίσει τον αδιάλειπτο εφοδιασμό της Β. Ιρλανδίας - LawNet\nΑρχική Law News Σχέσεις ΕΕ – Ην. Βασιλείου: η Επιτροπή τηρεί την υπόσχεσή της να...\nΗ Επιτροπή υπέβαλε την Παρασκευή, 17/12, προτάσεις που διασφαλίζουν τον μακροπρόθεσμο και αδιάλειπτο εφοδιασμό της Βόρειας Ιρλανδίας με φάρμακα από τη Μεγάλη Βρετανία, καθώς και την αντιμετώπιση των προβλημάτων εφοδιασμού της Κύπρου, της Ιρλανδίας και της Μάλτας. Πιο συγκεκριμένα, στο πλαίσιο του πρωτοκόλλου για τις Ιρλανδία/Βόρεια Ιρλανδία, θα εξακολουθήσουν να διατίθενται στη Βόρεια Ιρλανδία τα ίδια φάρμακα με εκείνα που είναι ταυτόχρονα διαθέσιμα στο υπόλοιπο Ηνωμένο Βασίλειο, ενώ ειδικοί όροι θα διασφαλίζουν ότι τα φάρμακα που εγκρίνονται από το Ηνωμένο Βασίλειο δεν θα εισέρχονται στην ενιαία αγορά.\nΚαθ’ όλη τη διάρκεια του τρέχοντος έτους, η Επιτροπή διαβουλεύθηκε εντατικά με τους πολίτες, τη βιομηχανία και άλλους εκπροσώπους επιχειρήσεων στην ΕΕ και το Ηνωμένο Βασίλειο σε σχέση με το ζήτημα των φαρμάκων. Η Ευρωπαϊκή Επιτροπή και η κυβέρνηση του Ηνωμένου Βασιλείου διεξήγαγαν εκτεταμένες συνομιλίες με σκοπό την εξεύρεση μιας μακροχρόνιας λύσης. Η προταθείσα λύση είναι προσαρμοσμένη στις ιδιαιτερότητες του προβλήματος και αντιπροσωπεύει το αποτέλεσμα των ουσιαστικών συζητήσεων μεταξύ του αντιπροέδρου της Ευρωπαϊκής Επιτροπής αρμόδιου για τις Διοργανικές Σχέσεις και τη Διερεύνηση Προοπτικών κ. Μάρος Σέφτσοβιτς και του υφυπουργού του επιτελικού γραφείου του πρωθυπουργού του Ηνωμένου Βασιλείου κ. Ντέιβιντ Φροστ, ενώ έχουν ληφθεί υπόψη οι ανησυχίες που εξέφρασαν τα ενδιαφερόμενα μέρη στο πλαίσιο των εκτεταμένων επαφών που είχε η Επιτροπή.\nΟ αντιπρόεδρος κ. Σέφτσοβιτς δήλωσε τα εξής: «Υποσχέθηκα να κάνω τα πάντα για να διασφαλίσω τον αδιάλειπτο εφοδιασμό της Βόρειας Ιρλανδίας με φάρμακα, ιδίως υπό το πρίσμα της δύσκολης σημερινής συγκυρίας λόγω της πανδημίας. Σήμερα, μετατρέπουμε τη γνήσια δέσμευσή μας απέναντι στον λαό της Βόρειας Ιρλανδίας σε μια βιώσιμη λύση, η οποία αποτελεί καρπό των εκτεταμένων επαφών μας με όλους τους σχετικούς ενδιαφερόμενους φορείς. Είμαι πεπεισμένος ότι το ζήτημα των φαρμάκων δείχνει ότι η ΕΕ και το Ηνωμένο Βασίλειο μπορούν να συνεργαστούν προς όφελος της σταθερότητας και της ευημερίας όλων των κοινοτήτων της Βόρειας Ιρλανδίας. Δείχνει επίσης ότι η ευελιξία του πρωτοκόλλου αποφέρει αποτελέσματα επιτόπου. Για να ενισχύσουμε τις ευκαιρίες που προσφέρει, πρέπει τώρα να αξιοποιήσουμε τη δυναμική που δημιουργήθηκε για να επιτύχουμε πρόοδο και στους υπόλοιπους τομείς που βρίσκονται υπό συζήτηση.»\nΗ κ. Στέλλα Κυριακίδου, επίτροπος Υγείας και Ασφάλειας των Τροφίμων, δήλωσε: «Όλοι γνωρίζουμε πόσο σημαντική είναι η συνεχής προμήθεια φαρμάκων για εκατοντάδες χιλιάδες ασθενείς στη Βόρεια Ιρλανδία, αλλά και στην Κύπρο, την Ιρλανδία και τη Μάλτα, οι αγορές των οποίων εξαρτώνται ιστορικά από φάρμακα από το Ηνωμένο Βασίλειο. Κατά τους τελευταίους μήνες, παραμείναμε προσηλωμένοι στην εξεύρεση μιας λύσης που θα ωφελούσε όλους τους πολίτες. Στόχος μας είναι να διασφαλίσουμε ότι οι πολίτες θα συνεχίσουν να λαμβάνουν τα φάρμακα που χρειάζονται ανά πάσα στιγμή. Πρέπει τώρα να κινηθούμε γρήγορα για να εγκρίνουμε αυτές τις προτάσεις και καλώ το Ευρωπαϊκό Κοινοβούλιο και το Συμβούλιο να τις εγκρίνουν το συντομότερο δυνατόν.»\nΜε τη λύση που προτείνει σήμερα, η Επιτροπή συγκεκριμενοποιεί την πρόθεσή της να διευκολύνει την επιτόπια εφαρμογή του πρωτοκόλλου για τις Ιρλανδία/Βόρεια Ιρλανδία σύμφωνα με τη δέσμη μακρόπνοων λύσεων για τη Βόρεια Ιρλανδία που υπέβαλε στις 13 Οκτωβρίου 2021. Η ΕΕ θα τροποποιήσει τη νομοθεσία της περί φαρμάκων προκειμένου να διασφαλίσει ότι:\nΤα γενόσημα φάρμακα (όπως η παρακεταμόλη) θα μπορούν να εγκρίνονται σύμφωνα με τις εθνικές διαδικασίες του Ηνωμένου Βασιλείου και σε συμμόρφωση με τους κανόνες της ΕΕ για τα φάρμακα. Οι πολίτες στη Βόρεια Ιρλανδία θα έχουν πρόσβαση στα εν λόγω φάρμακα ταυτόχρονα με τους πολίτες στο υπόλοιπο Ηνωμένο Βασίλειο.\nΟι πολίτες στη Βόρεια Ιρλανδία θα έχουν επίσης πρόσβαση σε καινοτόμα φάρμακα που σώζουν ζωές (συμπεριλαμβανομένων των νέων αντικαρκινικών φαρμάκων) ταυτόχρονα με οποιονδήποτε άλλον πολίτη στο Ηνωμένο Βασίλειο. Μια μεταβατική λύση θα επιτρέψει στη Βόρεια Ιρλανδία να προμηθεύεται κάθε νέο φάρμακο που θα εγκρίνει το Ηνωμένο Βασίλειο, έως ότου χορηγηθεί η σχετική άδεια κυκλοφορίας και στην ΕΕ. Η μεταβατική αυτή λύση έρχεται να προστεθεί στους υφιστάμενους μηχανισμούς παρηγορητικής και επείγουσας χρήσης βάσει του ενωσιακού δικαίου.\nΤο Ηνωμένο Βασίλειο θα μπορεί να διατηρήσει όλες οι ρυθμιστικές αρμοδιότητες που έχει επί του παρόντος.\nΣε ό,τι αφορά τα φάρμακα που εισάγονται στη Βόρεια Ιρλανδία από το υπόλοιπο Ηνωμένο Βασίλειο, οι δοκιμές παρτίδων δεν θα χρειάζεται να επαναλαμβάνονται εάν έχουν ήδη διενεργηθεί στη Μεγάλη Βρετανία ή στην ΕΕ.\nΔεν θα απαιτείται άδεια παρασκευής ή εισαγωγής για φάρμακα που προμηθεύεται η Βόρεια Ιρλανδία από τη Μεγάλη Βρετανία, εφόσον πληρούνται ορισμένες προϋποθέσεις.\nΗ χορήγηση άδειας από τη ρυθμιστική αρχή του Ηνωμένου Βασιλείου θα επιτρέπει σε εταιρείες εγκατεστημένες στη Μεγάλη Βρετανία να χρησιμοποιούν την ίδια συσκευασία και το ίδιο φυλλάδιο όταν προμηθεύουν αγορές στη Μεγάλη Βρετανία και στη Βόρεια Ιρλανδία. Δεν θα υπάρχει ανάγκη χωριστής συσκευασίας.\nΗ Μάλτα, η Κύπρος και η Ιρλανδία θα επωφεληθούν από ορισμένες παρεκκλίσεις για περίοδο τριών ετών. Για παράδειγμα, κατά τη διάρκεια της περιόδου αυτής, οι εισαγωγείς φαρμάκων από το Ηνωμένο Βασίλειο στις τρεις αυτές χώρες δεν θα χρειάζεται να διαθέτουν άδειες παρασκευής και τα εν λόγω φάρμακα δεν θα χρειάζεται να υποβάλλονται εκ νέου σε δοκιμή παρτίδας, εάν έχουν ήδη υποβληθεί σε αυτή στο Ηνωμένο Βασίλειο. Οι παρεκκλίσεις αυτές θα δώσουν περισσότερο χρόνο στις επιχειρήσεις να προσαρμοστούν. Παράλληλα συνεχίζονται οι εργασίες για την εξεύρεση μιας μακροπρόθεσμης μόνιμης λύσης στο πλαίσιο της φαρμακευτικής στρατηγικής της ΕΕ.\nΣύμφωνα με τις σημερινές προτάσεις, το Ηνωμένο Βασίλειο θα πρέπει να τηρήσει ορισμένες προϋποθέσεις:\nΗ πρόταση προβλέπει απαιτήσεις σχετικά με τη συσκευασία προκειμένου να διασφαλιστεί ότι τα φάρμακα που θα εγκρίνονται από το Ηνωμένο Βασίλειο δεν θα εισέρχονται στην ενιαία αγορά.\nΤο Ηνωμένο Βασίλειο αναλαμβάνει την αποκλειστική ευθύνη για την έγκριση φαρμάκων για τη Βόρεια Ιρλανδία. Προϋπόθεση είναι η ουσιαστική συμμόρφωση του Ηνωμένου Βασιλείου με το δίκαιο της ΕΕ για την ποιότητα, την ασφάλεια και την αποτελεσματικότητα των φαρμάκων για ανθρώπινη χρήση κατά την έκδοση αδειών κυκλοφορίας για τη Βόρεια Ιρλανδία. Κατ’ αυτόν τον τρόπο μειώνονται οι κίνδυνοι για την ενιαία αγορά της ΕΕ.\nΟι σημερινές νομοθετικές προτάσεις θα αποσταλούν στο Ευρωπαϊκό Κοινοβούλιο και το Συμβούλιο μόλις καταστούν διαθέσιμες όλες οι γλωσσικές εκδόσεις. Η Επιτροπή καλεί τους συννομοθέτες να αρχίσουν να εργάζονται επί των εν λόγω προτάσεων το συντομότερο δυνατόν, προς το συμφέρον των πολιτών και των επιχειρήσεων της Βόρειας Ιρλανδίας και των τριών ενδιαφερόμενων κρατών μελών.\nΠροκειμένου να διασφαλιστεί η σταθερότητα και η προβλεψιμότητα του συστήματος, το ερμηνευτικό σημείωμα της Επιτροπής θα επεκταθεί ώστε να διασφαλιστεί η συνέχιση της προμήθειας φαρμάκων στη Βόρεια Ιρλανδία, καθώς και στην Κύπρο, την Ιρλανδία και τη Μάλτα. Κατά συνέπεια, το υφιστάμενο καθεστώς θα συνεχίσει να ισχύει έως τα τέλη του 2022, εκτός εάν η νομοθετική διαδικασία ολοκληρωθεί νωρίτερα.


ΖΕΙΔΩΡΟΝ: Αποστολάκη Μιλένα\nΕμφάνιση αναρτήσεων με ετικέτα Αποστολάκη Μιλένα. Εμφάνιση όλων των αναρτήσεων\nΟλόκληρη η επιστολή της Μιλένας Αποστολάκη\nΟλόκληρη η επιστολή ανεξαρτητοποίησης της Μιλένας Αποστολάκη\nτον Πρόεδρο της Βουλής των\nΗ κρίση στο εσωτερικό της χώρας έχει πάρει ανεξέλεγκτες διαστάσεις και απειλεί τη συνοχή της ελληνικής κοινωνίας.\nΣήμερα μετά την ένταξη της χώρας στο μηχανισμό διάσωσης τον Μάιο του 2010 και παρά την ψήφιση του Μεσοπρόθεσμου Προγράμματος Δημοσιονομικής Προσαρμογής 2011-2015, εσχάτως του εφαρμοστικού του νόμου για το ενιαίο μισθολόγιο-βαθμολόγιο και την εργασιακή εφεδρεία καθώς και σειράς άλλων νόμων με τους οποίους οριζόντιες περικοπές οδήγησαν σε πρωτόγνωρη συρρίκνωση το εισόδημα εκατομμυρίων συμπολιτών μας, η διαδικασία προσαρμογής της ελληνικής οικονομίας είναι ανεπιτυχής.\nΑναρτήθηκε από zeidoron dtsoukas στις 1:53 μ.μ. 0 σχόλια\nΣκορπάει το ΠΑΣΟΚ - ανεξαρτητοποιήθηκε η Μιλένα Αποστολάκη - τι θα πει η Βασούλα;\nΑρχισαν τα όργανα,η Μιλένα Αποστολάκη δεν παραδίδει την έδρα της!\nΤο σοσιαλιστικό Κίνημα άρχισε να φυλλορροεί στην πιο κρίσιμη στιγμή για τη χώρα και για το ίδιο!Ποιος να περίμενε μια τέτοια ενέργεια από τη Μιλένα Αποστολάκη;Για να δούμε τώρα που έγινε η αρχή θα χρειαστεί η συζήτηση στη Βουλή και η ψηφοφορία της Παρασκευής;\nΠάντως οι εκλογές είναι πιο κοντά από κάθε άλλη φορά!Ο Γιωργάκης φαίνεται να πέφτει στο λάκκο που άνοιξε μόνος του χτες το βράδυ.\nΑπό στιγμή σε στιγμή αναμένονται δηλώσεις της Βάσως Παπανδρέου!\nΡαγδαίες είναι οι πολιτικές εξελίξεις. Σε μια κίνηση αιφνιδιασμού η βουλευτής του ΠΑΣΟΚ, Μιλένα Αποστολάκη ανακοίνωσε ότι ανεξαρτητοποιείται αλλά δεν παραιτείται από βουλευτής.\nΤην ανεξαρτητοποίηση της, ανακοίνωσε πριν λίγο η βουλευτής του ΠΑΣΟΚ Μιλένα Αποστολάκη, εκφράζοντας την αντίθεση της με τις πρωτοβουλίες του πρωθυπουργού Γιώργου Παπανδρέου.\nΗ πρώην υφυπουργός δήλωσε ότι δεν παραιτείται από τη Βουλή.\nΠοιος,ποιά ή μάλλον ΠΟΙΟΙ έχουν σειρά;\nΑναρτήθηκε από zeidoron dtsoukas στις 1:49 μ.μ. 0 σχόλια\nΜ. Αποστολάκη: η αναρρίχηση στην εξουσία με τη ματιά του Σταύρου Θεοδωράκη\nΌλα ξεκίνησαν, όταν η ελληνική βουλή και η βουλευτική κλίκα, αποφάσισε να "προστατέψει" την υφυπουργό αγροτικής ανάπτυξης Μιλένα Αποστολάκη, από την δικαστική προσφυγή του πρώην συζύγου της, επειδή εκείνη του αρνήθηκε να βλέπει τα παιδιά τους. Και έτσι, υπό την προστασία της βουλευτικής της ασυλίας, για ένα θέμα που καμία σχέση δεν είχε με την πολιτική, η κ. Αποστολάκη, την "έβγαλε καθαρή". Αυτά όμως γίνανε εντός Ελλάδας. Διότι ο κ. Συγγελίδης, ο πρώην σύζυγος, προσέφυγε στο ευρωπαϊκό δικαστήριο, όπου και δικαιώθηκε.\nΤο αποτέλεσμα; Η ελληνική βουλή ,πρέπει να πληρώσει …πρόστιμο 12.000 ευρώ στο Συγγελίδη και 7.000 ευρώ για τα δικαστικα έξοδα!Αυτή η διεθνής ξεφτίλα, δεν είναι τυχαία. Το eyewitness, βρήκε από το 2000, ένα πολύ ενδιαφέρον άρθρο του Σταύρου Θεοδωράκη στο περιοδικό ΚΛΙΚ και σήμερα σας το παρουσιάζει.Διαβάστε και βγάλτε τα συμπεράσματά σας για την πορεία της κ. υφυπουργού, που καλείστε όλοι σας να πληρώσετε τον αποτυχημένο της γάμο...\nΑλλά ας πάρουμε τα πράγματα με τη σειρά. H Mαρία Eλένη γεννήθηκε στις αρχές του 1965 στην Aθήνα. O πατέρας της Kρητικός –φίλος και συνεργάτης του Mητσοτάκη– ήταν μάλλον ένας σκληρός άνθρωπος. Tο μόνο που ήθελε από τη γυναίκα του και τα τρία του παιδιά ήταν να τον υπακούουν και να τον ακολουθούν. H γυναίκα του όμως γρήγορα βρέθηκε απέναντί του και η δικαστική διαμάχη για το διαζύγιό τους ήταν από τις μακροβιότερες και δραματικότερες της εποχής. Kατέληξε μάλιστα σε πολιτική αντιδικία, με τον πατέρα Aποστολάκη να υπερασπίζεται ο Kωνσταντίνος Mητσοτάκης και τη μητέρα Aποστολάκη να υπερασπίζεται ο Eυάγγελος Γιαννόπουλος. Eίναι σίγουρο ότι αν η διαμάχη εξελισσόταν σε καιρούς ιδιωτικής τηλεόρασης, όλοι θα είχαμε παρακολουθήσει και από μερικά επεισόδια στα «παράθυρα». Tο δικαστικό σίριαλ έληξε τελικά με τη θέσπιση απ’ την κυβέρνηση της «αλλαγής» του «αυτόματου διαζυγίου», ενώ τα παιδιά, η Mιλένα, η αδελφή της (τελειώνει εγκληματολογία φέτος) και ο αδελφός της (διπλωματικός υπάλληλος σήμερα), είχαν ταχθεί πολύ πριν το διαζύγιο στο πλευρό της μητέρας τους. Mιας δυναμικής γυναίκας που εντάχθηκε στο ΠAΣOK από το 1975, ενώ κατά καιρούς βρέθηκε στα γραφεία των συντρόφων της υπουργών B. Γιαννόπουλου, K. Παπούλια, Bάσως Παπανδρέου.\nΠαρά τα όσα λέγονται, η νέα υφυπουργός Aνάπτυξης δεν είναι αεράτη γυναίκα.\nΑναρτήθηκε από zeidoron dtsoukas στις 1:30 π.μ. 2 σχόλια\nΗ βουλή πλήρωσε τα δικαστικά έξοδα της Μιλένας Αποστολάκη για προσωπική της υπόθεση\nΜια οικογενειακή υπόθεση μεταξύ ενός μέλους του Κοινοβουλίου, της κυρίας Μιλένας Αποστολάκη, και ενός επιχειρηματία, του κυρίου Συγγελίδη, που αφορούσε στην επιμέλεια του παιδιού τους, έφερε στο προσκήνιο για μια ακόμη φορά την εύνοια που απολαμβάνουν οι έλληνες βουλευτές. Μέχρι του σημείου δηλαδή να χρεώνουν το Δημόσιο για προσωπικές τους υποθέσεις.\nΟ πρώην σύζυγος της κυρίας Αποστολάκη κατέθεσε μήνυση σε βάρος της για την επιμέλεια των παιδιών τους κατόπιν του χωρισμού τους.\nΌμως η καθαρά Συντεχνιακή Απόφαση των Ελλήνων Βουλευτών να αρνηθούν να αφαιρέσουν τη Βουλευτική Ασυλία της Μιλένας Αποστολάκη, στην προσπάθεια τους να την προστατεύσουν από τη μήνυση που κατέθεσε εναντίον της ο πρώην σύζυγός της εισαγωγέας αυτοκινήτων, Συγγελίδης καταδικάστηκε από το Ευρωπαικό Δικαστήριο και η Ελληνική Βουλή, πρέπει να πληρώσει πρόστιμο 12.000 ευρώ στο Συγγελίδη και 7.000 ευρώ τα δικαστικα έξοδα!\nΠρόκειται για μια ιστορική απόφαση που θα γίνει μέγα θέμα, εκτός αν το θάψουν τα ΜΜΕ, όχι μόνον γιατί αποκαλύπτει περίτρανα τον απαράδεκτο Συντεχνιακό τρόπο με τον οποίον σκέπτονται και συμπεριφέρονται οι Έλληνες Βουλευτές, αλλά επιβεβαιώνει την κατάχρηση της Βουλευτικής Ασυλίας και σε θέματα που δεν έχουν καμία σχέση με τις Πολιτικές Ενέργειες των Βουλευτών, και κατ’ επέκταση επισφαγίζουν τις κατηγορίες περί Διαφθοράς!\nΑναρτήθηκε από zeidoron dtsoukas στις 2:03 π.μ. 0 σχόλια\nΑπό χτες κυκλοφοράει στο διαδίκτυο η παρακάτω είδηση,η οποία δεν έχει ειπωθεί από κανένα ΜΜΕ.\nΑν αληθεύει τότε πρέπει όλοι μας να πάρουμε τα βουνά,να εγκαταλείψουμε αυτή τη χώρα που έπεσε σε χέρια αχαΐρευτων!Πότε βρε Μιλένα δούλεψες στη Ολυμπιακή;Στα μέσα και στα έξω του Σοσιαλιστικού μας κόμματος δεν ήσουνα όλα αυτά τα χρόνια;\nΤέτοια ξελιγωμένη γενιά ανθρώπων δεν έχει ξαναπεράσει από την ελληνική ιστορία. Αφού έφαγαν το καταπέτασμα και μας φέσωσαν για διακόσια χρόνια να δείτε που στο τέλος θα φάνε κι εμάς… Ο λόγος για την τέως υπουργό του Σημίτη και «ιδιαιτέρα» γραμματέα του «σιδερένιου» μακαρίτη Ανδρέα Παπανδρέου, Μιλένα Αποστολάκη. Η κυρία Αποστολάκη βγαίνει στην σύνταξη πρόωρα στην Ολυμπιακή, με τον νόμο που έφτιαξε η ΝΔ και που τροποποίησε πρόσφατα ο κολλητός της υπουργός, «Βασιλάκης Καΐλας», κατά κόσμον Λοβέρδος.\nΗ σύνταξη της εκτιμάται ότι θα φτάνει τα 2.500 ευρώ, με 21 χρόνια «υπηρεσίας» στην Ο.Α. Εμείς, όλοι οι υπόλοιποι, με 40 χρόνια υπηρεσίας θα παίρνουμε – αν ποτέ πάρουμε – 850 ευρώ. Τέτοια είναι η λιγούρα της, που θα πίεζε συνεχώς τον Λοβέρδο να «τακτοποιήσει» τους συμβασιούχους της Ολυμπιακής όσο πιο γρήγορα γίνεται.\nΓια όλα αυτά το ΔΝΤ φταίει ή τα λαμόγια που μας κυβέρνησαν μαζί με τους βολεμένους χειροκροτητές τους, που έχουν τώρα το θράσος να κατεβαίνουν και στους δρόμους και να τους κλείνουν για να υπερασπιστούν τα «κεκτημένα» τους;\nΑναρτήθηκε από zeidoron dtsoukas στις 8:17 μ.μ. 12 σχόλια


Κατολισθήσεις στην παλιά Εθνική Αθηνών-Κορίνθου από την βροχή - aVecnews.gr\nΚατολισθήσεις στην παλιά Εθνική Αθηνών-Κορίνθου από την βροχή\nΜε χαμηλές ταχύτητες κινούνται τα οχήματα σε πολλούς δρόμους του Λεκανοπεδίου, λόγω της ισχυρής καταιγίδας. Ιδιαίτερα προσεκτικοί πρέπει να είναι και οι πεζοί στις μετακινήσεις τους. Επίσης η Πυροσβεστική έχει δεχθεί 15 κλήσεις για αντλήσεις υδάτων από τα νότια προάστια και κυρίως από τις περιοχές Βούλα, Βουλιαγμένη, Βάρκιζα, Λαγονήσι και Καλύβια.\nΕπιπλέον από τις 10.30 λόγω κατολίσθησης η κυκλοφορία των οχημάτων στο 49ο χιλιόμετρο της παλαιάς Εθνικής Οδού Αθηνών – Κορίνθου στο ύψος της Κακιάς Σκάλας διεξάγεται εκ περιτροπής από το ένα ρεύμα κυκλοφορίας.\nΑκόμη λίγο μετά τις εννέα αποκαταστάθηκε η κυκλοφορία των οχημάτων που είχε διακοπεί λόγω συσσώρευσης υδάτων στην οδό Πειραιώς, από το ύψος της Πέτρου Ράλλη έως τη Χαμοστέρνας. Η κυκλοφορία είχε διακοπεί και στα δύο ρεύματα.\nΕπίσης αποκαταστάθηκε η κυκλοφορία των οχημάτων στην υπόγεια γέφυρα της Λεωφόρου Συγγρού στο Δέλτα Φαλήρου, στο ρεύμα προς Αθήνα.\nΕπιπροσθέτως για περίπου μια ώρα το πρωί έγινε εκτροπή της κυκλοφορίας λόγω συσσώρευσης υδάτων στη λεωφόρο Μαρκοπούλου στα Μεσόγεια στο ύψος της Πυροσβεστικής.\nΟ φονικός κυκλώνας που έπληξε τη γειτονική Ιταλία έφτασε εξασθενημένος στην Ελλάδα, δίνοντας βροχές και ισχυρές καταιγίδες σε όλη τη χώρα.


Συνέντευξη Τύπου Κολοσσός – Κηφισιά | ΚΑΕ ΚΗΦΙΣΙΑ\nΣυνέντευξη Τύπου Κολοσσός – Κηφισιά\nΟ προπονητής της Κηφισιάς, Ηλίας Παπαθεοδώρου, δήλωσε : «Πετύχαμε μία πολύ σημαντική εκτός έδρας νίκη, κάνοντας μία εξαιρετική εμφάνιση, όπου στο μεγαλύτερο διάστημα του παιχνιδιού παίξαμε καλό μπάσκετ. Ήταν ένα ποιοτικό παιχνίδι από εμάς με καλές αποφάσεις σε όλη τη διάρκεια του παιχνιδιού. Είναι σημαντικό ότι στο τέλος του πρωταθλήματος και έχοντας μία νέα ομάδα με το μικρότερο μέσο όρο ηλικίας, να παίρνει τέτοιες επιλογές. Να παίζουμε ένα μπάσκετ που μας αρέσει πολύ και θέλουμε να παίζουμε έτσι. Είχαμε τον έλεγχο σε όλη διάρκεια και ο Κολοσσός ήταν λογικό να αντιδράσει. Μας δημιούργησε πρόβλημα στο δεύτερο ημίχρονο και έπαιξε πιο δυνατά.\nΕίναι μία πάρα πολύ καλή ομάδα και αξίζει να είναι σ’ αυτή τη θέση. Αλλά, επικρατήσαμε δίκαια και αξίζουν συγχαρητήρια, πρώτα στους παίκτες που έπαιξαν σε υψηλό επίπεδο, αλλά και στους προπονητές για την προσπάθεια που έχει γίνει. Δεν ξέρουμε πότε θα παίξουμε με τον Παναθηναϊκό, αλλά θα προσπαθούμε να ετοιμαστούμε όσο το δυνατόν καλύτερα. Είμαστε επίσημα στα playoffs και είμαστε πολύ χαρούμενοι γι’ αυτό».\nΓια το τάιμ άουτ που πήρε στο τέλος: «Έχει δοθεί έκταση σε μία φάση που εξήγησα πριν στον κύριο Λυκογιάννη. Το είχα ζητήσει από πριν, καθώς θεώρησα πως θα είχαμε ένα δευτερόλεπτο. Δεν υπήρχε καμία πρόθεση και δεν έχω κάτι με τη Ρόδο, που έχουμε πολύ καλές σχέσεις, αλλά ούτε και μας πείραξε κάποιος στο γήπεδο. Υπάρχει σεβασμός και δεν έχουμε δείξει τίποτα τέτοιο. Συζήτησα με τον κύριο Λυκογιάννη, αλλά αυτή είναι η πραγματικότητα. Δεν κάνουμε τέτοια πράγματα στην Κηφισιά. Το ξαναλέω πως δεν υπήρχε ίχνος προσβολής, ούτε για την ομάδα, ούτε για τον κόσμο, ούτε για τους παίκτες».\nΟ παίκτης της Κηφισιάς, Λίνος Χρυσικόπουλος, είπε: «Όταν νικάς σε μία έδρα που έχει χάσει ο Άρης, ο ΠΑΟΚ και η ΑΕΚ νίκησε στην παράταση σημαίνει πολλά. Συγχαρητήρια στους συμπαίκτες μου. Πήραμε μία μεγάλη διαφορά που μας κράτησε στο τέλος και έτσι πήραμε το παιχνίδι. Δεν έχει τελειώσει τίποτα ακόμα. Έχουμε τα playoffs που θα παίξουμε με Άρη ή ΠΑΟΚ, ενώ έχουμε και ένα παιχνίδι ακόμη στην έδρα μας για να παλέψουμε».